cyanic-selkie/wikianc huggingface dataset:
ಮೈಸೂರುಮಠ, ಎಸ್ ಜಿ
ಪತ್ರಿಕಾರಂಗದಲ್ಲಿನ ಸೇವೆ
ಬೆಂಗಳೂರು ವಿಶ್ವವಿದ್ಯಾನಿಲಯದ ಸಿಂಡಿಕೇಟ್ ಸೆನೆಟ್ ಮತ್ತು ಅಕಾಡೆಮಿಕ್ ಕೌನ್ಸಿಲ್ ಸದಸ್ಯರಾಗಿ ಕೂಡ ಸೇವೆ ಸಲ್ಲಿಸಿದ್ದಾರೆ. ಕರ್ನಾಟಕ ಮುಖ್ಯಮಂತ್ರಿಗಳಾದ ವೀರಪ್ಪಮೊಯಲಿ ಅವರ ಪತ್ರಿಕಾ ಕಾರ್ಯದರ್ಶಿಯಾಗಿ ಮತ್ತು ಪತ್ರಿಕಾ ಅಕಾಡೆಮಿ ಅಧ್ಯಕ್ಷರಾಗಿ ಗಣನೀಯ ಸೇವೆ ಸಲ್ಲಿಸಿದ್ದಾರೆ. 2000 ಸಾಲಿನ ಟಿಯೆಸ್ಸಾರ್ ಪ್ರಶಸ್ತಿಗೆ ಭಾಜನರಾದರು.
ರಂಗಭೂಮಿ ಮತ್ತು ಚಿತ್ರರಂಗಗಳಲ್ಲಿ ಕಲಾವಿದರಾಗಿ
ಮೈಸೂರುಮಠ ಅವರದು ಬಹುಮುಖ ಪ್ರತಿಭೆ. ರಂಗಭೂಮಿಯ ಕಲಾವಿದರೂ ಕೂಡ. ಹಂಸಗೀತೆ, ಕರಾವಳಿ, ಸದಾನಂದ ಮುಂತಾದ ಚಲನಚಿತ್ರಗಳಲ್ಲಿಯೂ ಅಭಿನಯಿಸಿದ್ದಾರೆ.
ಮರಣ
ವರ್ಗ:ಪತ್ರಕರ್ತರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪತ್ರಿಕೋದ್ಯಮ
ಕಡಲ ಚಿಟ್ಟೆ
382 × 480 pixelspx|thumb|right|ಒಂದು ಜಾತಿಯ ಕಡಲ ಚಿಟ್ಟೆ 360 × 298 pixelspx|thumb|right|ಕಡಲ ಚಿಟ್ಟೆ
ಟಿರಾಪೊಡ ತೀಕೊಸೊಮ್ಯಾಟ
ಟಿರಾಪೊಡ ತೀಕೊಸೊಮ್ಯಾಟದ ಪ್ರಾಣಿಗಳಲ್ಲಿ ಮ್ಯಾಂಟಲ್ ಕುಹರ, ಚಿಪ್ಪು ಮತ್ತು ಒಂದು ಜೊತೆ ಕ್ಷೀಣವಾದ ಕೋಡುಬಳ್ಳಿಗಳು (ಟೆಂಟಕಲ್ಸ್‌) ಇವೆ. ಆದರೆ ತಲೆಯಾಗಲಿ ಕಣ್ಣುಗಳಾಗಲಿ ಸ್ಪಷ್ಟವಾಗಿಲ್ಲ. ಈಜುರೆಕ್ಕೆಗಳ ಅಂಚು ದೇಹದ ಮುಂತುದಿಯಲ್ಲಿ ಪರಸ್ಪರ ಕೂಡಿಕೊಂಡಿವೆ. ಉಸಿರಾಟದ ಅಂಗವಾಗಿ ಒಂದೇ ಒಂದು ಟಿನಿಡಿಯಮ್ (ಅಥವಾ ಕಿವಿರು) ಇದೆ. ಗುದದ್ವಾರ ಮ್ಯಾಂಟಲ್ ಕುಹರದ ಬಲಭಾಗದಲ್ಲಿದೆ. ಈ ಗುಂಪಿನ ಪ್ರಾಣಿಗಳು ಮುಖ್ಯವಾಗಿ ಸಾಗರದ ಸೂಕ್ಷ್ಮ ಜೀವಿಗಳನ್ನು ತಿಂದು ಬದುಕುತ್ತವೆ. ಇವನ್ನು ಲಿಮಾನಿಸಿಡೀ, ಕ್ಯಾವೊಲಿನಿಡೀ ಮತ್ತು ಸಿಂಬುಲಿಡೀ ಎಂಬ ಮೂರು ಕುಟುಂಬಗಳಾಗಿ ವಿಂಗಡಿಸಿದ್ದಾರೆ. ಲಿಮಾನಿಸಿಡೀ ಕುಟುಂಬದ ಪ್ರಾಣಿಗಳಲ್ಲಿ ಚಿಪ್ಪು ಎಡಕ್ಕೆ ಸುರುಳಿ ಸುತ್ತಿಕೊಂಡಿರುವುದೂ ಅದಕ್ಕೆ ಮುಚ್ಚಳವಿರುವುದೂ ಮ್ಯಾಂಟಲ್ ಕುಹರ ದೇಹದ ಹಿಂಭಾಗದಲ್ಲಿರುವುದೂ ಮುಖ್ಯ ಲಕ್ಷಣಗಳು. ಉದಾಹರಣೆ : ಲಿಮಾಸಿನ. ಕ್ಯಾವೊಲಿನಿಡೀ ಕುಟುಂಬದ ಪ್ರಾಣಿಗಳ ಚಿಪ್ಪು ನೀಳವಾಗಿ ಎರಡು ತಟ್ಟೆಗಳಿಂದ ಕೂಡಿದೆ. ಉದಾಹರಣೆ: ಕ್ಯಾವೊಲಿನಿಯ. ಸಿಂಬುಲಿಡೀ ಕುಟುಂಬದಲ್ಲಿ ವಯಸ್ಕ ಪ್ರಾಣಿಗೆ ಚಿಪ್ಪು ಇಲ್ಲ. ಆದರೆ ಸಂಯೋಜಿ ಅಂಗಾಂಶ (ಕನೆಕ್ಟಿವ್ ಟಿಷ್ಯು :) ಚರ್ಮದ ತಳದಲ್ಲಿ ಗಟ್ಟಿಯಾಗಿ ಮಿಥ್ಯಶಂಖವಾಗಿ ಮಾರ್ಪಟ್ಟಿದೆ. ಉದಾಹರಣೆ: ಸಿಂಬುಲಿಯ.
ಟಿರಾಷೊಡ ಜಿಮ್ನೊಸೊಮ್ಯಾಟ
ಟಿರಾಪೊಡದ ಎರಡನೆಯ ಗುಂಪಾದ ಟಿರಾಪೊಡ ಜಿಮ್ನೊಸೊಮ್ಯಾಟದಲ್ಲಿ ಮ್ಯಾಂಟಲ್ ಕುಹರ ಮತ್ತು ಚಿಪ್ಪು ಇಲ್ಲ. ತಲೆ ಸುಸ್ಪಷ್ಟವಾಗಿದೆ. ಅದರ ಮೇಲೆ ಎರಡು ಜೊತೆ ಕೋಡುಬಳ್ಳಿಗಳಿವೆ. ಈಜುರೆಕ್ಕೆಗಳಿಗೂ ತಲೆಗೂ ಸಂಬಂಧವಿಲ್ಲ. ಈ ಗುಂಪಿನ ಪ್ರಾಣಿಗಳು ಮುಖ್ಯವಾಗಿ ಮಾಂಸಾಹಾರಿಗಳು. ಈ ಗುಂಪಿನಲ್ಲಿ ನಾಲ್ಕು ಮುಖ್ಯ ಕುಟುಂಬಗಳಿವೆ: ನ್ಯೂಮೋಡರ್ಮಾಟಿಡೀ, ಕ್ಲಿಯೊಸೋಪ್ಸಿಡೀ, ನೋಟೊಬ್ರಾಂಕಿಡೀ ಮತ್ತು ಕ್ಲಿಯೋನಿಡೀ. ನ್ಯೂಮೋಡರ್ಮಾಟಿಡೀಯಲ್ಲಿ ಮೂಲಕಿವಿರು ಇಲ್ಲ. ಆದರೆ ದೇಹದ ಹಿಂಭಾಗದಲ್ಲಿ ಅನುಷಂಗಿಕ ಕಿವಿರು ಇವೆ. ಕ್ಲಿಯೋನಿಡೀ ಕುಟುಂಬದ ಪ್ರಾಣಿಗಳಲ್ಲಿ ಯಾವ ಬಗೆಯ ಕಿವಿರುಗಳೂ ಇಲ್ಲ. ಇವುಗಳ ಗಾತ್ರ ಸಾಮಾನ್ಯವಾಗಿ ಸಣ್ಣದು. ಕೆಲವನ್ನಂತೂ ಸೂಕ್ಷ್ಮದರ್ಶಕ ದಲ್ಲೇ ನೋಡಬೇಕು. ಉದಾಹರಣೆ : ನ್ಯೂಮೋಡರ್ಮ ಮತ್ತು ಕ್ಲಿಯೋನ್ ಇತ್ಯಾದಿ.
ಸಾಗರದ ಕೆಲವೆಡೆ ಕಡಲ ಚಿಟ್ಟೆಗಳು ಅತ್ಯಧಿಕ ಸಂಖ್ಯೆಯಲ್ಲಿ ಕಂಡುಬರುತ್ತವೆ. ಇಂಥಲ್ಲಿ ಇವು ರಾತ್ರಿಯ ವೇಳೆ ಮೇಲ್ಪದರದ ನೀರಿನಲ್ಲಿದ್ದು ಹಗಲು ಬಿಸಿಲಿದ್ದಾಗ ತಳಭಾಗಕ್ಕೆ ಸೇರುತ್ತವೆ. ಹೆರ್ರಿಂಗ್ ಮೀನುಗಳಿಗೆ ತಿಮಿಂಗಿಲಗಳಿಗೆ ಆಹಾರ ಇವು. ತೀಕೊಸೊಮ್ಯಾಟದ ಕಡಲ ಚಿಟ್ಟೆಗಳು ಅಸಂಖ್ಯಾತವಾಗಿರುವ ಕಡೆಗಳಲ್ಲಿ ಅವು ಸತ್ತು ಹೋದ ಮೇಲೆ ಅವುಗಳ ಚಿಪ್ಪುಗಳು ಸಾಗರದ ತಳಭಾಗದಲ್ಲಿ ಸಂಗ್ರಹವಾಗಿ ಟಿರಾಪೊಡ ಊಜ್ó ಅಥವಾ ಕಡಲ ಚಿಟ್ಟೆಯ ದಿಣ್ಣೆಗಳಾಗಿ ಪರಿಣಮಿಸುತ್ತವೆ.
ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್
ಕಳೆದ ೨೦೦೫ರ ಜುಲೈ ೧೬ರಂದು ಬಿಡುಗಡೆಯಾದ ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್, ಬ್ರಿಟಿಷ್‌ ಬರಹಗಾರ್ತಿ ಜೆ. ಕೆ. ರೌಲಿಂಗ್‌ರವರ ಜನಪ್ರಿಯ ಹ್ಯಾರಿ ಪಾಟರ್ ‌ ಏಳು ಕಾದಂಬರಿಗಳ ಸರಣಿಯಲ್ಲಿ ಆರನೆಯದು.‌ ಹಾಗ್ವಾರ್ಟ್ಸ್‌ನಲ್ಲಿ ಹ್ಯಾರಿ ಪಾಟರ್‌ನ ಕಲಿಕೆಯ ಆರನೆಯ ವರ್ಷದಲ್ಲಿ ಇದರ ಕಥೆಯನ್ನು ಹೆಣೆಯಲಾಗಿದೆ. ಈ ಕಾದಂಬರಿಯು ಲಾರ್ಡ್ ವೊಲ್ಡ್ಮಾರ್ಟ್‌‌ರ ಹಿನ್ನೆಲೆಯನ್ನು ಪರಿಶೋಧಿಸುತ್ತದೆಯಲ್ಲದೇ, ಅಂತಿಮ ಯುದ್ಧಕ್ಕೆ ಹ್ಯಾರಿಯ ಸಿದ್ಧತೆಯ ಮೇಲೆ ಕಥೆ ಕೇಂದ್ರೀಕೃತವಾಗಿದೆ. ತಾರುಣ್ಯಾವಸ್ಥೆಯ ಲಕ್ಷಣಗಳಾದ ಆಗಷ್ಟೆ ಮೂಡುತ್ತಿರುವ ಪ್ರೇಮ-ಪ್ರಣಯ ಪ್ರಸಂಗಗಳು ಹಾಗೂ ಭಾವನಾತ್ಮಕ ಗೊಂದಲಗಳು ಮತ್ತು ಘರ್ಷಣೆ-ಸಮಸ್ಯೆಗಳ ಇತ್ಯರ್ಥ ಇವೆಲ್ಲವೂ ಸಹ ಈ ಕಾದಂಬರಿಯ ಅಂಶಗಳಲ್ಲಿ ಸೇರಿವೆ.
ಈ ಕಾದಂಬರಿ ಬಿಡುಗಡೆಯಾದ ನಂತರದ ಮೊದಲ ೨೪ ಗಂಟೆಗಳಲ್ಲಿ ಒಂಬತ್ತು ದಶಲಕ್ಷ ಪ್ರತಿಗಳು ಮಾರಾಟವಾದವು. ಆ ಸಮಯದಲ್ಲಿ ಇದು ದಾಖಲೆಯಾಗಿತ್ತು. ಇದಾದ ನಂತರ ಬಿಡುಗಡೆಯಾದ ಹ್ಯಾರಿ ಪಾಟರ್‌ ಅಂಡ್‌ ದಿ ಡೆತ್ಲಿ ಹ್ಯಾಲೊಸ್ ‌ ಕಂತು ಹಾಫ್‌ ಬ್ಲಡ್‌ ಪ್ರಿನ್ಸ್‌ ಕೃತಿಯ ಮಾರಾಟ ದಾಖಲೆಯನ್ನು ಹಿಂದಿಕ್ಕಿತು.
ಕಥಾವಸ್ತು
ಹ್ಯಾರಿ ಪಾಟರ್‌ ಮತ್ತು ಆತನ ಆಪ್ತ ಸ್ನೇಹಿತರಾದ ರಾನ್‌ ವೀಸ್ಲೆ ಮತ್ತು ಹರ್ಮಿಯೊನ್‌ ಗ್ರ್ಯಾಂಗರ್‌ ಮಂತ್ರವಿದ್ಯೆಯ ಆರನೆಯ ವರ್ಷದ ಕಲಿಕೆಗಾಗಿ ಹಾಗ್ವಾರ್ಟ್ಸ್‌ ಸ್ಕೂಲ್‌ ಆಫ್‌ ವಿಚ್‌ಕ್ರಾಫ್ಟ್‌ ಅಂಡ್‌ ವಿಝಾರ್ಡ್ರಿಗೆ ಮರಳುತ್ತಾರೆ. ಅವರು ವಾಪಸಾಗುವ ಮುಂಚೆ, ಲಾರ್ಡ್‌ ವೊಲ್ಡ್ಮಾರ್ಟ್‌ ಎಮೆಲೀನ್‌ ವ್ಯಾನ್ಸ್‌ ಮತ್ತು ಅಮೆಲಿಯಾ ಸೂಸಾನ್‌ ಬೋನ್ಸ್‌ರನ್ನು ಕೊಲೆ ಮಾಡಿದ ವಿಚಾರ ತಿಳಿಯುತ್ತದೆ. ಸಿವೆರಸ್‌ ಸ್ನೇಪ್‌ ನೂತನ ಡಿಫೆನ್ಸ್‌ ಎಗೇನ್ಸ್ಟ್‌ ದಿ ಡಾರ್ಕ್‌ ಆರ್ಟ್ಸ್‌ ತರಬೇತುದಾರ ಹಾಗೂ ಸ್ನೇಪ್‌ ಜಾಗದಲ್ಲಿ ಹಾರೇಸ್‌ ಸ್ಲಗ್ಹಾರ್ನ್‌ ಪೋಷನ್ಸ್‌ ಶಿಕ್ಷಕರು ಎಂದು ಇದರಲ್ಲಿ ಘೋಷಿಸಲಾಗಿದೆ. ತನ್ನ ಪೋಷನ್ಸ್‌ ಪಠ್ಯಪುಸ್ತಕದ ಹಿಂದಿನ ಮಾಲೀಕ 'ಹಾಫ್‌ ಬ್ಲಡ್‌ ಪ್ರಿನ್ಸ್‌', ಹ್ಯಾರಿಗೆ ಅನುಕೂಲವಾಗುವಂತೆ, ಆ ಪುಸ್ತಕವನ್ನು ಇನ್ನಷ್ಟು ಉತ್ತಮಗೊಳಿಸಿದ್ದು, ಇದರಿಂದ ಹ್ಯಾರಿ ತನ್ನ ವ್ಯಾಸಂಗದಲ್ಲಿ ಉತ್ತಮ ಪ್ರದರ್ಶನ ನೀಡಿ, ಸ್ಲಗ್ಹಾರ್ನ್ಸ್‌ನ ನೆಚ್ಚಿನ ವಿದ್ಯಾರ್ಥಿಯಾಗುವಂತೆ ಮಾಡಿರುವುದನ್ನು ಹ್ಯಾರಿ ಪತ್ತೆ ಮಾಡುತ್ತಾನೆ. ಪುನಃ ಶಕ್ತಿ ಪಡೆದಿದ್ದು, ಮಾಂತ್ರಿಕತೆಯ ಪ್ರಪಂಚವನ್ನೇ ಗೆಲ್ಲಲು ಹೊರಟಿರುವ ಲಾರ್ಡ್‌ ವೊಲ್ಡ್ಮಾರ್ಟ್‌ನನ್ನು ಕೊಲ್ಲಲು ಹ್ಯಾರಿ ಪಾಟರ್‌ ಏಕೈಕ ಹಾಗೂ ಸೂಕ್ತ ವ್ಯಕ್ತಿ ಎಂಬ ವದಂತಿಯಿಂದ ಸ್ಲಗ್ಹಾರ್ನ್‌ ಸಿಡಿಮಿಡಿಗೊಂಡಿರುತ್ತಾನೆ.
ತಾನು ಗಿನ್ನಿ ವೀಸ್ಲೆಯಿಂದ ಆಕರ್ಷಿತನಾಗಿರುವುದನ್ನು ಹ್ಯಾರಿ ಗಮನಿಸುತ್ತಾನೆ. ಆದರೆ ಆ ದಿಕ್ಕಿನಲ್ಲಿ ಸಾಗಿದರೆ ಗಿನ್ನಿಯ ಅಂಗರಕ್ಷಕನಂತಿರುವ ಅಣ್ಣ ರಾನ್‌ನೊಂದಿಗಿನ ಸ್ನೇಹಕ್ಕೆ ತೊಂದರೆಯಾಗುತ್ತದೆಂಬ ತಳಮಳವೂ ಇರುತ್ತದೆ. ರಾನ್‌ ಲ್ಯಾವೆಂಡರ್‌ ಬ್ರೌನ್‌ನೊಂದಿಗೆ ಪ್ರಣಯ ಬೆಳೆಸಿಕೊಳ್ಳುತ್ತಾನೆ. ಇದರಿಂದ ಆತ ಮತ್ತು ತನ್ನ ಬಗ್ಗೆ ರಹಸ್ಯವಾಗಿ ಪ್ರೇಮದ ಭಾವನೆ ಹೊತ್ತಿದ್ದ ಹರ್ಮಿಯೊನ್‌ ನಡುವೆ ಬಿರುಕು ಉಂಟಾಗುತ್ತದೆ. ಹಾಗ್ವಾರ್ಟ್ಸ್‌ ಶಾಲೆಯ ಮುಖ್ಯೋಪಾಧ್ಯಾಯ ಅಲ್ಬಸ್‌ ಡಂಬಲ್ಡೊರ್‌ಗಾಗಿ ಉದ್ದೇಶಿತ ವಿಷಕಾರಿ ಮಾದಕ ದ್ರವ್ಯ ಸೇವಿಸಿ ರಾನ್‌ ಸಾವಿನಿಂದ ಕೂದಲೆಳೆಯಲ್ಲಿಯೇ ಪಾರಾದಾಗಲೇ ಈ ಬಿರುಕು ಇತ್ಯರ್ಥವಾಗುವುದು. ತನ್ನೊಂದಿಗೆ ಶತೃತ್ವ ಬೆಳೆಸಿಕೊಂಡಿರುವ ಡ್ರ್ಯಾಕೊ ಮಲ್ಫೊಯ್‌ ವೊಲ್ಡ್ಮಾರ್ಟ್‌ನ ಸಮರ್ಥಕರ ಗುಂಪಿಗೆ ಸೇರಿದ್ದಾನೆ, ಎಂದು ಹ್ಯಾರಿ ಅನುಮಾನ ಪಟ್ಟು, ವಿಷಕಾರಿ ಮಾದಕ ದ್ರವ್ಯ ಹಾಗೂ ಡಂಬಲ್ಡೊರ್‌ ಪ್ರಾಣ ತೆಗೆಯುವ ಇನ್ನೂ ಹಳೆಯ ಯತ್ನದ ಹಿಂದೆ ಡ್ರ್ಯಾಕೊ ಕೈವಾಡವಿದೆಯೆಂದು ಹ್ಯಾರಿ ನಂಬುತ್ತಾನೆ. ಆದರೆ ಹ್ಯಾರಿಯನ್ನು ಯಾರೂ ನಂಬುವಂತೆ ಕಾಣಲಿಲ್ಲ.
ಇಡೀ ವರ್ಷ ನಡೆದ ಖಾಸಗಿ ಸಭೆಗಳಲ್ಲಿ ಡಂಬಲ್ಡೊರ್, ವೊಲ್ಡರ್ಮಾರ್ಟ್‌ನ ಹಿನ್ನೆಲೆ ನೆನಪುಗಳನ್ನು ಹ್ಯಾರಿಗೆ ಪ್ರದರ್ಶಿಸಲು ತನ್ನ ಪೆನ್ಸೀವ್‌ನ್ನು ಬಳಸುತ್ತಾನೆ. ಅಮರತ್ವದ ಸ್ಥಿತಿ ಗಳಿಸಲು, ವೊಲ್ಡ್ಮಾರ್ಟ್‌ ತನ್ನಆತ್ಮವನ್ನು ಏಳು ಚೂರುಗಳಾಗಿ ಒಡೆದಿದ್ದಾನೆಂಬ ಡಂಬಲ್ಡೊರ್‌ನ ಅನುಮಾನವು, ಸ್ಲಗ್ಹಾರ್ನ್‌ನಿಂದ ತೆಗೆದುಕೊಂಡ ನೆನಪೊಂದರ ಮೂಲಕ ಖಚಿತವಾಗುತ್ತದೆ. ಇವುಗಳಲ್ಲಿ ಆರು ತುಣುಕುಗಳು ಹಾರ್ಕ್ರಕ್ಸಸ್‌ ಎಂಬ ಅದ್ಭುತ ವಸ್ತುಗಳಲ್ಲಿರಿಸಲಾಗಿವೆ. ವೊಲ್ಡರ್ಮಾರ್ಟ್‌ನನ್ನು ಕೊಲ್ಲುವ ಮುಂಚೆ ಈ ಆರು ವಸ್ತುಗಳನ್ನು ನಾಶಗೊಳಿಸಬೇಕಾಗುತ್ತದೆ. ಈಗಾಗಲೇ ಎರಡು ಹಾರ್ಕ್ರಕ್ಸ್‌ಗಳನ್ನು ನಾಶಗೊಳಿಸಲಾಗಿದೆ: ಟಾಮ್‌ ರಿಡ್ಲ್‌ನ ದಿನಚರಿ - ಹ್ಯಾರಿ ತನ್ನ ಎರಡನೆಯ ಇಯತ್ತಿನಲ್ಲಿದ್ದಾಗ ಬ್ಯಾಸಿಲಿಸ್ಕ್‌ ಸರೀಸೃಪದ ಹಲ್ಲಿನಿಂದ ಈ ದಿನಚರಿಯನ್ನು ಮುಗಿಸಿದ್ದನು; ವೊಲ್ಡ್ಮಾರ್ಟ್‌ನ ತಾತನ ಉಂಗುರವನ್ನು ಡಂಬಲ್ಡೊರ್‌ ಬೇಸಿಗೆಯಲ್ಲಿ ನಾಶಗೊಳಿಸಿದ್ದರು. ಇನ್ನೂ ಮೂರು ಹಾರ್ಕ್ರಕ್ಸ್‌ಗಳು ಉಳಿದಿವೆ ಎಂಬುದು ಡಂಬಲ್ಡೊರ್‌ ಅನುಮಾನ. ವೊಲ್ಡರ್ಮಾರ್ಟ್‌ನ ಸಾಕುಹಾವು ನಾಗಿನಿ, ಹಾಗೂ ಹಾಗ್ವಾರ್ಟ್‌ ಶಾಲೆಯ ಸಂಸ್ಥಾಪಕರು ಮುಂಚೆ ಹೊಂದಿದ್ದ ವಸ್ತುಗಳಾದ ಸಲಜರ್‌ ಸ್ಲಿತರಿನ್ ಸಂಫುಟಿಕೆ,(ಲಾಕೆಟ್ ) ಹೆಲ್ಗಾ ಹಫಲ್ಪಫ್‌ ಲೋಟ ಹಾಗೂ ರೊವೆನಾ ರೆವೆನ್‌ಕ್ಲಾಳ ಅನಾಮಧೇಯ ವಸ್ತುಗಳನ್ನು ಪತ್ತೆ ಮಾಡಿ ನಾಶಗೊಳಿಸಬೇಕಾಯಿತು.
ಹಾಫ್‌-ಬ್ಲಡ್‌ ಪ್ರಿನ್ಸ್‌ನ ಪುಸ್ತಕದಿಂದ ಶಾಪವೊಂದನ್ನು ಹ್ಯಾರಿ ಪ್ರಯೋಗಿಸುತ್ತಿರುವುದನ್ನು ನೋಡಿದ ಸ್ನೇಪ್‌ ಅದನ್ನು ಕಸಿಯಲು ಯತ್ನಿಸಿದಾಗ, ಹ್ಯಾರಿ ಅದನ್ನು ರೂಮ್‌ ಆಫ್‌ ರಿಕ್ವಯರ್ಮೆಂಟ್‌ನಲ್ಲಿ ಅವಿತಿಡುತ್ತಾನೆ. ಹ್ಯಾರಿಯ ಹಾಗ್ವಾರ್ಟ್ಸ್‌ ಹೌಸ್‌ ಗ್ರಿಫಿನ್ಡಾರ್‌, ಶಾಲೆಯ ಕ್ವಿಡ್ಡಿಚ್‌ ಸ್ಪರ್ಧೆ ಗೆಲ್ಲುತ್ತದೆ. ಇದರಿಂದ ಅತೀವ ಹರ್ಷಗೊಂಡ ಹ್ಯಾರಿ, ಗಿನ್ನಿಯ ಕೆನ್ನೆಗೆ ಮುತ್ತಿಡುತ್ತಾನೆ. ಆಕೆಯ ಅಣ್ಣನ ಆತ್ಮ ವಿಶ್ವಾಸವಿಲ್ಲದ ಒಪ್ಪಿಗೆಯ ಮೇರೆಗೆಯೂ ಹ್ಯಾರಿ ಮತ್ತು ಗಿನ್ನಿ ಪ್ರಣಯ ಆರಂಭಿಸುತ್ತಾರೆ.
ಡಂಬಲ್ಡೊರ್‌ ಹಾರ್ಕ್ರಕ್ಸ್‌ ಇರುವ ಸ್ಥಳವನ್ನು ಪರಿಶೋಧಿಸಿ, ಅದನ್ನು ನಾಶಗೊಳಿಸಲು ಹ್ಯಾರಿಯ ಸಹಾಯ ಕೋರುತ್ತಾನೆ. ಅವರಿಬ್ಬರೂ ಗುಹೆಯೊಂದಕ್ಕೆ ಪಯಣಿಸಿ, ಸಲಜರ್‌ ಸಂಪುಟಿಕೆ ಎಂದು ನಂಬಲಾದ ವಸ್ತುವೊಂದನ್ನು ಪುನಃ ಪಡೆಯುತ್ತಾರೆ. ಆದರೆ, ಹಾರ್ಕ್ರಕ್ಸ್‌ನ್ನು ರಕ್ಷಿಸುವ ಅದ್ಭುತ ದ್ರವವನ್ನು ಕುಡಿದ ಡಂಬಲ್ಡೊರ್‌ಗೆ ತೀವ್ರ ದೌರ್ಬಲ್ಯವುಂಟಾಗುತ್ತದೆ. ಅವರು ಹಾಗ್ವಾರ್ಟ್ಸ್‌ಗೆ ಮರಳಿದೊಡನೆ, ಹಾಗ್ವಾರ್ಟ್ಸ್‌ನ ಖಗೋಳವೈಜ್ಞಾನಿಕ ಗೋಪುರದ ಮೇಲೆ ವೊಲ್ಡ್ಮಾರ್ಟ್‌ ಸಂಕೇತವು ತೂಗಾಡುತ್ತಿರುವುದು ಕಾಣುತ್ತದೆ. ಗೋಪುರದ ಮೇಲೆ, ಡಂಬಲ್ಡೊರ್‌ ಮತ್ತು ಡ್ರ್ಯಾಕೊ ಮುಖಾಮುಖಿಯಾಗುತ್ತಾರೆ. ಡಂಬಲ್ಡೊರ್‌ ಮೇಲಿನ ಈ ಹಲ್ಲೆಯ ಹಿಂದೆ ತನ್ನ ಕೈವಾಡವಿತ್ತೆಂದು ಡ್ರ್ಯಾಕೊ ಒಪ್ಪಿಕೊಳ್ಳುತ್ತಾನೆ, ಏಕೆಂದರೆ ಡಂಬಲ್ಡೊರ್‌ನನ್ನು ಕೊಲ್ಲಲು ವೊಲ್ಡ್ಮಾರ್ಟ್ ಡ್ರ್ಯಾಕೊಗೆ ಆದೇಶಿಸಿದ್ದು, ವಿಫಲವಾದಲ್ಲಿ ವೊಲ್ಡ್ಮಾರ್ಟ್‌ ಡ್ರ್ಯಾಕೊನನ್ನೇ ಮುಗಿಸುಬಿಡುವನೆಂದು ಬೆದರಿಕೆ ಹಾಕಿದ್ದ. ಆದರೂ, ವೊಲ್ಡ್ಮಾರ್ಟ್‌ ಸ್ವತಃ ಆ ಸ್ಥಳಕ್ಕೆ ಆಗಮಿಸಿ ಡಂಬಲ್ಡೊರ್‌ನನ್ನು ಕೊಲೆ ಮಾಡಲಾರ.‌ ಆದರೂ, ಸ್ನೇಪ್‌ ಆಗಮಿಸಿ, ಡಂಬಲ್ಡೊರ್‌ನನ್ನು ಕೊಲ್ಲುತ್ತಾನೆ. ಇದರಿಂದ ಕೋಪಗೊಂಡ ಹ್ಯಾರಿ ಸ್ನೇಪ್‌ನ ಬೆನ್ನಟ್ಟುತ್ತಾನೆ. ಸ್ನೇಪ್‌ ಹ್ಯಾರಿಯ ದಾಳಿಗಳಿಂದ ತಪ್ಪಿಸಿಕೊಂಡು, ತಾನೇ ಹಾಫ್‌-ಬ್ಲಡ್‌ ಪ್ರಿನ್ಸ್‌ ಎಂದು ಬಹಿರಂಗಪಡಿಸಿ, ಮಾಯವಾಗುತ್ತಾನೆ.
ಹ್ಯಾರಿ ಆ ಸಂಪುಟಿಕೆಯನ್ನು ಡಂಬಲ್ಡೊರ್‌ನ ಶವದಿಂದ ತೆಗೆದುಕೊಳ್ಳುತ್ತಾನೆ. ಆದರೆ R.A.B. ಎಂಬ ಪ್ರಥಮಾಕ್ಷರಗಳುಳ್ಳ ವ್ಯಕ್ತಿಯೊಬ್ಬನು ಬಿಟ್ಟುಹೋದ ನಕಲಿ ಸಂಪುಟಿಕೆಯಾಗಿರುತ್ತದೆ. R.A.B. ಅಸಲಿ ಹಾರ್ಕ್ರಕ್ಸ್‌ನ್ನು ಕದ್ದು, ತಾನು ವೊಲ್ಡ್ಮಾರ್ಟ್‌ನ ವಿರೋಧಿಯೆಂದು ಘೋಷಿಸಿಕೊಳ್ಳುವ ಚೀಟಿ ಬಿಟ್ಟುಹೋಗಿರುತ್ತಾನೆ. ಡಂಬಲ್ಡೊರ್‌ನ ಅಂತಿಮ ಸಂಸ್ಕಾರದೊಂದಿಗೆ ಆ ಶಾಲಾ ತರಗತಿ ಅಂತ್ಯಗೊಳ್ಳುತ್ತದೆ. ಹಾಗ್ವಾರ್ಟ್ಸ್‌ ಶಾಲಾ ಅಂಗಳದಲ್ಲಿ ಕೆರೆಯೊಂದರ ಪಕ್ಕ ಡಂಬಲ್ಡೊರ್‌ ಮತ್ತು ಆತನ ದಂಡವನ್ನು ಗೋರಿಯೊಂದರಲ್ಲಿ ಹೂಳಲಾಗುತ್ತದೆ. ಅಂತಿಮ ಸಂಸ್ಕಾರದ ನಂತರ, ತಾವಿಬ್ಬರೂ ತಮ್ಮ ಪ್ರಣಯ ಮುಂದುವರೆಸಿದಲ್ಲಿ ವೊಲ್ಡ್ಮಾರ್ಟ್‌ ಗಿನ್ನಿಯನ್ನು ಕೊಲೆ ಮಾಡಲು ಯತ್ನಿಸಬಹುದೆಂದು ಶಂಕಿಸಿದ ಹ್ಯಾರಿ ಗಿನ್ನಿಯೊಂದಿಗಿನ ತನ್ನ ಪ್ರಣಯ ಅಂತ್ಯಗೊಳಿಸುತ್ತಾನೆ. ಆ ಮುಂದಿನ ಕಲಿಕೆಗಾಗಿ ಆತ, ರಾನ್‌ ಮತ್ತು ಹರ್ಮಿಯೊನ್‌ ಶಾಲೆಗೆ ಮರಳದಿರಲು ನಿರ್ಧರಿಸುತ್ತಾರೆ. ಬದಲಿಗೆ, ಉಳಿದ ಹಾರ್ಕ್ರಕ್ಸ್‌ಗಳನ್ನು ಹುಡುಕಿ, ನಾಶಪಡಿಸಲು ಹೊರಡುತ್ತಾರೆ.
==ಅಭಿವೃದ್ಧಿ ==
ವಿಶೇಷ ಹಕ್ಕು
ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್, ಹ್ಯಾರಿ ಪಾಟರ್ ಸರಣಿಯಲ್ಲಿ ಆರನೆಯ ಕೃತಿ. ಸರಣಿಯಲ್ಲಿ ಮೊದಲ ಕೃತಿ ಹ್ಯಾರಿ ಪಾಟರ್ ಅಂಡ್‌ ದಿ ಫಿಲಾಸಫರ್ಸ್‌ ಸ್ಟೋನ್‌ ಮೊದಲ ಬಾರಿಗೆ ಬ್ಲೂಮ್ಸ್‌ಬ್ಯುರಿ ೧೯೯೭ರಲ್ಲಿ ಪ್ರಕಟಿಸಿ, ದೃಢ ರಕ್ಷಾಪುಟಗಳುಳ್ಳ ೫೦೦ ಪ್ರತಿಗಳನ್ನು ಹೊರಡಿಸಿತು. ಇವುಗಳಲ್ಲಿ ೩೦೦ ಪ್ರತಿಗಳನ್ನು ಗ್ರಂಥಾಲಯಗಳಿಗೆ ವಿತರಿಸಲಾಯಿತು. ಆಗ ೧೯೯೭ರ ಅಂತ್ಯದಲ್ಲಿ, ಯುಕೆ ಆವೃತ್ತಿಗೆ ನ್ಯಾಷನಲ್‌ ಬುಕ್‌ ಅವಾರ್ಡ್‌ ಲಭಿಸಿತು. ಅಲ್ಲದೆ, ನೆಸ್ಲೆ ಸ್ಮಾರ್ಟೀಸ್‌ ಬುಕ್‌ ಪ್ರೈಜ್‌ನ ೯ರಿಂದ೧೧ ವಯಸ್ಕರ ವಿಭಾಗದಲ್ಲಿ ಚಿನ್ನದ ಪದಕ ಗಳಿಸಿತು. ಎರಡನೆಯ ಕೃತಿ ಹ್ಯಾರಿ ಪಾಟರ್ ಅಂಡ್ ದಿ ಛೆಂಬರ್ ಆಫ್ ಸೀಕ್ರೆಟ್ಸ್, ಮೂಲತಃ ೧೯೮೮ರ ಜುಲೈ ೨ರಂದು ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ಹಾಗೂ ೧೯೮೯ರ ಜುಲೈ ೨ರಂದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಪ್ರಕಟಿಸಲಾಯಿತು. ಒಂದು ವರ್ಷದ ನಂತರ, ಹ್ಯಾರಿ ಪಾಟರ್ ಆಂಡ್ ದಿ ಪ್ರಿಸನರ್ ಆಫ್ ಅಸ್ಕಬಾನ್‌ ಕೃತಿಯನ್ನು ೧೯೯೯ರ ಜುಲೈ ೮ರಂದು ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ  ಹಾಗೂ ಅದೇ ವರ್ಷ ಸೆಪ್ಟೆಂಬರ್ ೮ರಂದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಪ್ರಕಟಿಸಲಾಯಿತು. ಹ್ಯಾರಿ ಪಾಟರ್ ಆಂಡ್ ದಿ ಗಾಬ್ಲೆಟ್ ಆಫ್ ಫೈಯರ್ ಕೃತಿಯನ್ನು ೨೦೦೦ರ ಜುಲೈ ೮ರಂದು ಬ್ಲೂಮ್ಸ್‌ಬ್ಯುರಿ ಹಾಗೂ ಸ್ಕಾಲಸ್ಟಿಕ್‌ ಏಕಕಾಲಕ್ಕೆ ಪ್ರಕಟಿಸಿದವು. ಹ್ಯಾರಿ ಪಾಟರ್‌ ಅಂಡ್‌ ದಿ ಆರ್ಡರ್‌ ಆಫ್‌ ದಿ ಫೀನಿಕ್ಸ್ ಈ ಸರಣಿಯ ಅತಿದೊಡ್ಡ ಕೃತಿಯಾಗಿದ್ದು, ೨೦೦೩ರ ಜೂನ್‌ ೨೧ರಂದು ಬಿಡುಗಡೆಯಾಯಿತು. ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್ ಪ್ರಕಟಣೆಯಾದ ನಂತರ, ಏಳನೆಯ ಮತ್ತು ಅಂತಿಮ ಕೃತಿ ಹ್ಯಾರಿ ಪಾಟರ್‌ ಅಂಡ್‌ ದಿ ಡೆತ್ಲಿ ಹ್ಯಾಲೊಸ್‌ ೨೦೦೭ರ ಜುಲೈ ೨೧ರಂದು ಬಿಡುಗಡೆಯಾಯಿತು. ಇದರ ಬಿಡುಗಡೆಯ ೨೪ ಘಂಟೆಗಳೊಳಗೆ ೧೧ ದಶಲಕ್ಷ ಪ್ರತಿಗಳು ಮಾರಾಟವಾದವು. ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ೨.೭ ದಶಲಕ್ಷ ಪ್ರತಿಗಳು ಹಾಗೂ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ೮.೩ ಮಿಲಿಯನ್ ಪ್ರತಿಗಳು ಮಾರಾಟವಾದವು.
ಬಿಡುಗಡೆ-ಮುಂಚಿನ ವಿವಾದಗಳು
ದಾಖಲೆ ಮೀರಿದಂತಹ ಹಾಫ್‌-ಬ್ಲಡ್‌ ಪ್ರಿನ್ಸ್‌ ಪ್ರಕಟಣೆಯಾಗುವುದರೊಂದಿಗೆ ವಿವಾದವೂ ಉಂಟಾಯಿತು. ಅಂದರೆ ೨೦೦೫ರ ಮೇ ತಿಂಗಳಲ್ಲಿ ಕೃತಿಯಲ್ಲಿನ ಮುಖ್ಯ ಪಾತ್ರದ ಸಾವು ಸಂಭವಿಸುವುದು ಎಂಬ ವದಂತಿಯ ಮೇಲೆ ಭಾರಿ ಬಾಜಿ ಕಟ್ಟಲಾಯಿತು. ಇದರ ಪರಿಣಾಮವಾಗಿ ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ಬುಕ್ಕಿಗಳು ಬಾಜಿ ಕಟ್ಟುವುದನ್ನು ಸ್ಥಗಿತಗೊಳಿಸಿದರು. ಕೃತಿ ಪ್ರಕಟಣೆಗೆ ನಿಕಟವರ್ತಿಗಳ, ಸಂಬಂಧಿತರ ಕೈವಾಡ ಎಂದೂ ಶಂಕಿಸಲಾಯಿತು. ಅಲ್ಬಸ್‌ ಡಂಬಲ್ಡೊರ್‌ ಸಾವಿನ ಬಗ್ಗೆ ಹೆಚ್ಚಿನ ಮೌಲ್ಯದ ಬಾಜಿ ಕಟ್ಟಲಾಗಿತ್ತು. ಇವುಗಳಲ್ಲಿ ಹಲವು ಪುಸ್ತಕಗಳು ಅಚ್ಚಾಗುತ್ತಿದ್ದ ಸ್ಥಳ ಬಂಗೇ ನಗರದಿಂದ ಬಂದಿದ್ದವು. ಬಾಜಿಕಟ್ಟುವ ಕ್ರಿಯೆಯನ್ನು ಆನಂತರ ಪುನಾರಂಭಗೊಳಿಸಲಾಯಿತು. ಇತರೆ ವಿವಾದಗಳಲ್ಲಿ, ಬಿಡುಗಡೆಯ ಮುಂಚೆ ಹ್ಯಾರಿ ಪಾಟರ್‌ ಕೃತಿಗಳನ್ನು ಓದುವ ಹಕ್ಕು, ದಶಲಕ್ಷಗಳ ಪ್ರಮಾಣದಲ್ಲಿ ಪುಸ್ತಕಗಳನ್ನು ಅಚ್ಚು ಮಾಡಲು ಬಳಸಲಾದ ಕಾಗದಗಳ ಮೂಲ, ಕಥಾಹಂದರದ ವಿವಿಧ ಬೆಳವಣಿಗೆಗಳಿಗೆ ಅಭಿಮಾನಿಗಳ ಪ್ರತಿಕ್ರಿಯೆ ಹಾಗೂ ಬಹಿರಂಗವಾದ ಕೃತಿಯ ಇತರೆ ವಿಚಾರಗಳು ಸೇರಿದ್ದವು.
ಓದುವ ಹಕ್ಕು ವಿವಾದ
ನಂತರ ೨೦೦೫ರ ಜುಲೈ ತಿಂಗಳ ಆರಂಭದಲ್ಲಿ, ಕೆನಡಾ ದೇಶದ ಬ್ರಿಟಿಷ್‌ ಕೊಲಂಬಿಯಾ ರಾಜ್ಯದ ಕೊಕ್ವಿಟ್ಲ್ಯಾಮ್‌ನಲ್ಲಿನ ರಿಯಲ್‌ ಕೆನಡಿಯನ್‌ ಸುಪರ್ಸ್ಟೋರ್‌ನಲ್ಲಿ‌, ದಿ ಹಾಫ್‌-ಬ್ಲಡ್ ಪ್ರಿನ್ಸ್ ‌ ಅಧಿಕೃತವಾಗಿ ಬಿಡುಗಡೆಯಾಗುವ ಮುಂಚೆಯೇ ಹದಿನಾಲ್ಕು ಪ್ರತಿಗಳು ಅಪ್ಪಿತಪ್ಪಿ ಮಾರಾಟವಾದವು. ಕೆನಡಾ ಮೂಲದ ಪ್ರಕಾಶಕ ರೇನ್ಕೋಟ್‌ ಬುಕ್ಸ್‌ ಬ್ರಿಟಿಷ್‌ ಕೊಲಂಬಿಯಾದ ಸರ್ವೋಚ್ಚ ನ್ಯಾಯಾಲಯದಿಂದ ತಡೆಯಾಜ್ಞೆ ಯನ್ನು ಪಡೆಯುವಲ್ಲಿ ಸಫಲವಾದರು. ಇದರಂತೆ, ಪುಸ್ತಕಗಳನ್ನು ಕೊಂಡ ಗ್ರಾಹಕರು ಅಧಿಕೃತ ಬಿಡುಗಡೆಯ ದಿನಕ್ಕೆ ಮುಂಚೆ ಅವನ್ನು ಓದುವಂತಿರಲಿಲ್ಲ ಅಥವಾ ಕಥಾವಸ್ತುವನ್ನು ಇನ್ನೊಬ್ಬರೊಂದಿಗೆ ಚರ್ಚಿಸುವಂತೆಯೂ ಇರಲಿಲ್ಲ. ಜುಲೈ ೧೬ರ ಮುಂಚೆ ಕೊಂಡ ಪ್ರತಿಗಳನ್ನು ವಾಪಸ್‌ ಮಾಡಿದವರಿಗೆ ಹ್ಯಾರಿ ಪಾಟರ್‌ ಟಿ-ಷರ್ಟ್‌ ಮತ್ತು ಕೃತಿಯ ಹಸ್ತಾಕ್ಷರವುಳ್ಳ ಪ್ರತಿ ನೀಡಲಾಗುತ್ತಿತ್ತು.
ಪೌರಾತ್ಯ ಸಮಯ ವಲಯದಲ್ಲಿ ಕೃತಿಯು ಮಾರಾಟವಾಗುವ ಹನ್ನೆರಡು ಗಂಟೆಗಳಿಗಿಂತ ಕಡಿಮೆ ಸಮಯದ ಮುಂಚೆ, ರೇನ್ಕೋಟ್‌ ಪ್ರಕಾಶಕ ಸಂಸ್ಥೆ ದಿ ಗ್ಲೋಬ್ ಅಂಡ್‌ ಮೇಲ್‌ ದೈನಿಕಕ್ಕೆ ಎಚ್ಚರಿಕೆ ನೀಡಿತು. ಇದರಂತೆ, ಮಧ್ಯರಾತ್ರಿಯಂದು ಕೆನಡಾ ಮೂಲದ ಬರಹಗಾರರೊಬ್ಬರಿಂದ ವಿಮರ್ಶೆಯೊಂದನ್ನು ಪ್ರಕಟಿಸಿದಲ್ಲಿ, ವಹಿವಾಟು ರಹಸ್ಯ ತಡೆಯಾಜ್ಞೆಯ ಉಲ್ಲಂಘನೆ ಎಂದು ಪರಿಗಣಿಸಲಾಗುವುದು. ಈ ತಡೆಯಾಜ್ಞೆಯಿಂದಾಗಿ ಮೂಲಭೂತ ಹಕ್ಕುಗಳನ್ನು ನಿರ್ಬಂಧಿಸಲಾಗಿದೆ ಎಂದು ಆಪಾದಿಸುವ ಹಲವು(ಪತ್ರಿಕಾ ವರದಿಗಳು) ವಾರ್ತಾ ಲೇಖನಗಳು ಮೂಡಿಬಂದವು. ಕೆನಡಿಯನ್‌ ಕಾನೂನು ಪ್ರಾಧ್ಯಾಪಕ ಮೈಕಲ್‌ ಗೀಸ್ಟ್‌ ತಮ್ಮ ಬ್ಲಾಗ್‌ನಲ್ಲಿ ಟಿಪ್ಪಣಿಯೊಂದನ್ನು ನಮೂದಿಸಿದರು; ರಿಚರ್ಡ್ ಸ್ಟಾಲ್ಮನ್‌ ಈ ಪುಸ್ತಕವನ್ನು ಬಹಿಷ್ಕರಿಸಲು ಕರೆ ನೀಡಿ, ಪುಸ್ತಕದ ಪ್ರಕಾಶಕರು ಕ್ಷಮೆಯಾಚಿಸಬೇಕೆಂದು ಆಗ್ರಹಿಸಿದರು. ದಿ ಗ್ಲೋಬ್‌ ಅಂಡ್‌ ಮೇಯ್ಲ್‌ ತನ್ನ ಜುಲೈ ೧೬ರ ಸಂಚಿಕೆಯಲ್ಲಿ ಯುನೈಟೆಡ್‌ ಕಿಂಗ್ಡಮ್‌ ಮೂಲದ ಇಬ್ಬರು ಬರಹಗಾರರ ವಿಮರ್ಶೆ ಪ್ರಕಟಿಸಿತು. ಅದೇ ದಿನ ಬೆಳಗ್ಗೆ ೯ ಗಂಟೆಗೆ ಕೆನಡಾ ಮೂಲದ ವಿಮರ್ಶಕರ ಟಿಪ್ಪಣಿಯನ್ನು ತನ್ನ ಅಂತರಜಾಲತಾಣದಲ್ಲಿ ಪ್ರಕಟಿಸಿತು. ರೇನ್ಕೋಟ್‌ನ ಅಂತರಜಾಲತಾಣದಲ್ಲಿಯೂ ಸಹ ಟಿಪ್ಪಣಿಗಳನ್ನು ನಮೂದಿಸಲಾಗಿತ್ತು.
ವಿಮರ್ಶೆಯ ಸ್ವೀಕೃತಿ
ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್ಗೆ ಒಟ್ಟಾರೆ ಸಕಾರಾತ್ಮಕ ವಿಮರ್ಶೆಗಳು ದೊರೆತವು. ದಿ ನ್ಯೂಯಾರ್ಕ್‌ ಟೈಮ್ಸ್‌ ನ ಲೀಸ್ಲ್‌ ಷಿಲಿಂಗರ್‌ ಈ ಪುಸ್ತಕದ ಬಗ್ಗೆ ಬಹಳಷ್ಟು ಸಕಾರಾತ್ಮಕ ವಿಮರ್ಶೆ ನೀಡಿ, ಕೃತಿಯಲ್ಲಿನ ವಿವಿಧ ವಿಷಯಗಳು ಮತ್ತು ಅತಿ-ರೋಮಾಂಚಕವಾಗಿರುವ ರಹಸ್ಯ ಅಂತ್ಯವನ್ನು ಹೊಗಳಿದರು. 'ವೊಲ್ಡ್ಮಾರ್ಟ್‌ ಕೇವಲ ಕಥೆಯ ಮರುಕಳಿಕೆಗಳಲ್ಲಿ ಕಾಣಿಸಿಕೊಳ್ಳುವ ಕಾರಣ, ಈ ಕೃತಿಯನ್ನು ಓದಿದವರಿಗೆ ಆನಂದ, ರೋಮಾಂಚನ, ಭಾವೋದ್ರೇಕ, ಆತಂಕ, ಕೋಪ, ಶೋಕ, ಅಚ್ಚರಿ ಹಾಗೂ ಯೋಚನೆಗಳಿಗೆ ತಳ್ಳುವ ಅನುಭವವಾಗುವುದು' ಎಂದು ಕಿರ್ಕಸ್‌ ರಿವ್ಯೂಸ್ ‌ ತನ್ನ ಅಭಿಪ್ರಾಯದ ಹೇಳಿಕೆ ನೀಡಿತು. ಕ್ರಿಶ್ಚಿಯನ್‌ ಸರ್ವಿಸ್ ಮಾನಿಟರ್ ‌ನ ಯೆವೊನ್‌ ಜಿಪ್‌ ಸಹ ಒಟ್ಟಾರೆ ಸಕಾರಾತ್ಮಕ ವಿಮರ್ಶೆ ನೀಡಿ, ಜೆಕೆ ರೌಲಿಂಗ್‌ ಹ್ಯಾರಿಯ ಪಾತ್ರವನ್ನು ತಾರುಣ್ಯಾವಸ್ಥೆಗೆ ವಿಕಸನ ನೀಡಿದ ರೀತಿ ಹಾಗೂ ಕೃತಿಯಲ್ಲಿನ ತಿಳಿ ಹಾಸ್ಯವನ್ನೂ ಪ್ರಶಂಸಿಸಿದ್ದಾರೆ. ಎಂಟರ್ಟೇನ್ಮೆಂಟ್‌ ವೀಕ್ಲಿ ಗಾಗಿ ಕ್ರಿಸ್ಟೊಫರ್‌ ಪಾವೊಲಿನಿ,ಅವರು ಬರೆದದ್ದು: ಪ್ರಪಂಚವು ವಿಕಸನವಾದಂತೆಯೇ ಕಥಾ ಹಂದರದಲ್ಲಿ ಒಂದು ರೀತಿಯ ವಿಚಿತ್ರವಾದ ಬದಲಾವಣೆಯನ್ನು ಗಮನಿಸುವಂತೆ ಮಾಡಿದೆ, ಅಲ್ಲದೇ ಇದರಲ್ಲಿನ ಪಾತ್ರಗಳ ಬೆಳವಣಿಗೆಯೂ ಶ್ಲಾಘಿಸುವಂತಿದೆ.
ಅನುವಾದಗಳು
ಹ್ಯಾರಿ ಪಾಟರ್‌ ಸರಣಿಯ ಇತರೆ ಕೃತಿಗಳೊಂದಿಗೆ, ಹ್ಯಾರಿ ಪಾಟರ್ ಅಂಡ್ ದಿ ಹಾಫ್-ಬ್ಲಡ್ ಪ್ರಿನ್ಸ್ ೬೭ ಭಾಷೆಗಳಲ್ಲಿ ಅನುವಾದಗೊಂಡಿತು.
ಪಠ್ಯ ಬದಲಾವಣೆಗಳು
- (U.S. Edition p. 591)(CND Edition p. 552)
ಚಲನಚಿತ್ರ
ಆರನೆಯ ಕೃತಿಯನ್ನು ಆಧರಿಸಿದ ಚಲನಚಿತ್ರವನ್ನು ಮೂಲತಃ ೨೦೦೮ರ ನವೆಂಬರ್‌ ೨೧ರಂದು ಬಿಡುಗಡೆಗೊಳಿಸುವ ಯೋಜನೆಯಿತ್ತು. ಅಂತಿಮವಾಗಿ ೨೦೦೯ರ ಜುಲೈ ೧೫ಕ್ಕೆ ಬಿಡುಗಡೆಯಾಯಿತು. ಡೇವಿಡ್‌ ಯೇಟ್ಸ್‌ ನಿರ್ದೇಶಿಸಿದ ಈ ಚಲನಚಿತ್ರಕ್ಕೆ ಸ್ಟೀವ್‌ ಕ್ಲೋವ್ಸ್‌ ಚಿತ್ರಕಥೆ ರಚಿಸಿದರು. ಡೇವಿಡ್‌ ಹೇಯ್ಮನ್‌ ಮತ್ತು ಡೇವಿಡ್‌ ಬ್ಯಾರೊನ್‌ ನಿರ್ಮಾಪಕರಾಗಿದ್ದರು. ಚಲನಚಿತ್ರದ ಅವಧಿ ೧೫೩ ನಿಮಿಷಗಳು. ಇದು ಹ್ಯಾರಿ ಪಾಟರ್ ‌ ಸರಣಿಯಲ್ಲಿ ಮೂರನೆಯ ಅತ್ಯುದ್ದದ ಚಲನಚಿತ್ರವಾಗಿದೆ. ಇದು ಬಿಡುಗಡೆಯಾದೊಡನೆ ವಿಮರ್ಶಾತ್ಮಕ ಮತ್ತು ವಾಣಿಜ್ಯ ಯಶಸ್ಸು ಕಂಡಿತು. ಅತ್ಯುತ್ತಮ ಚಲನಚಿತ್ರ ಛಾಯಾಗ್ರಹಣಕ್ಕಾಗಿ ಅಕ್ಯಾಡೆಮಿ ಪ್ರಶಸ್ತಿ ನಾಮನಿರ್ದೇಶನ ಗಳಿಸುವ ಏಕೈಕ ಹ್ಯಾರಿ ಪಾಟರ್‌ ಚಲನಚಿತ್ರವಾಯಿತು.
ಬಾಹ್ಯ ಕೊಂಡಿಗಳು‌
ವರ್ಗ:2005ರ ಕಾದಂಬರಿಗಳು ವರ್ಗ:ಬ್ರಿಟಿಷ್ ಬುಕ್ ಪ್ರಶಸ್ತಿಗಳು ವರ್ಗ:ಚಲನಚಿತ್ರಗಳಿಗೆ ಅಳವಡಿಸಲಾದ ಬ್ರಿಟಿಷ್ ಕಾದಂಬರಿಗಳು ವರ್ಗ:ಹ್ಯಾರಿ ಪಾಟರ್ ಪುಸ್ತಕಗಳು ವರ್ಗ:ಸರಣಿಯಾಗಿ ಬಂದ ಕಾದಂಬರಿಗಳು ವರ್ಗ:ಕ್ವಿಲ್‌ ಪ್ರಶಸ್ತಿ ವಿಜೇತರು ವರ್ಗ:2000ದ ದಶಕದಲ್ಲಿ ರಚಿತ ಕಾಲ್ಪನಿಕ ಕಾದಂಬರಿಗಳು ವರ್ಗ:ಸಾಹಿತ್ಯ
ಮೂಗುತಿ
ಮೂಗುತಿಯು ಮೂಗಿನ ಮೇಲೆ ಧರಿಸಲಾದ ಒಂದು ಆಭರಣ.
ಪ್ರಾಚೀನ ಕಾಲದಿಂದ ಹೆಚ್ಚು ಸಾಮಾನ್ಯವಾಗಿ ಭಾರತೀಯ ಉಪಖಂಡದ ಮಹಿಳೆಯರೊಂದಿಗೆ ಸಂಬಂಧಿಸಲಾದ ಈ ಆಭರಣಗಳನ್ನು ಮೂಗಿನ ಹೊಳ್ಳೆಯ ಪಾರ್ಶ್ವದಲ್ಲಿನ ಒಂದು ಚುಚ್ಚುರಂಧ್ರದ ಮೂಲಕ ಲಗತ್ತಿಸಲಾಗುತ್ತದೆ. ಜಾಗತೀಕರಣ ಮತ್ತು ಭಾರತೀಯ ಫ಼್ಯಾಶನ್ ಹಾಗೂ ಸಂಸ್ಕೃತಿಯ ಹರಡುವಿಕೆಯ ಕಾರಣ, ಇತ್ತೀಚಿನ ದಶಕಗಳಲ್ಲಿ ಮೂಗಿನ ಹೊಳ್ಳೆಯನ್ನು ಚುಚ್ಚಿಸಿಕೊಳ್ಳುವುದು ವಿಶ್ವದಲ್ಲಿ ಜನಪ್ರಿಯವಾಗಿದೆ. ಮೂಗುತಿಯ ಮೇಲೆ ಸಣ್ಣ ರತ್ನಗಳು ಅಥವಾ ಗುಬುಟುಗಳು, ಅಥವಾ ಸರಳ ಉಂಗುರಗಳನ್ನು ಇಟ್ಟುಕೊಳ್ಳುವುದು ಸಹ ಫ಼್ಯಾಷನ್‍ಗಾರಿಕೆಯಾಗಿದೆ, ಬಹುತೇಕವಾಗಿ ವಿಶ್ವದ ಇತರ ಭಾಗಗಳಲ್ಲಿನ ಭಾರತೀಯರಲ್ಲದ ಯುವ ಮಹಿಳೆಯರಿಗಾಗಿ, ಅಮೇರಿಕಾ, ಜಪಾನ್ ,ಯೂರೋಪ್ ಸೇರಿದಂತೆ.
ಭಾರತದಲ್ಲಿ
ಮೂಗಿನ ಎರಡು ಚುಚ್ಚುರಂಧ್ರಗಳ ಮೇಲೆ ರತ್ನಗಳನ್ನು ಇಟ್ಟುಕೊಳ್ಳುವುದು ದಕ್ಷಿಣ ಭಾರತೀಯ, ಪಶ್ತುನ್, ಪಂಜಾಬಿ, ರಾಜಸ್ಥಾನಿ ಮತ್ತು ನೇಪಾಳಿ ಜನಾಂಗೀಯ ಗುಂಪುಗಳಲ್ಲಿ ಸಾಮಾನ್ಯವಾಗಿದೆ. ಇವನ್ನು ನಥೋರಿ ಎಂದು ಕರೆಯಲಾಗುತ್ತದೆ ಮತ್ತು ೫೦೦೦ ವರ್ಷಗಳಷ್ಟುಹಿಂದೆ ಪಾರ್ವತಿ ಮತ್ತು ಕೃಷ್ಣನ ಮೂಲಕ ಚಿತ್ರಿಸಲಾಗಿತ್ತು. ಮಹಾರಾಷ್ಟ್ರದಲ್ಲಿ ಮಹಿಳೆಯರು ಮುಖದ ಪಾರ್ಶವನ್ನು ಮುಚ್ಚುವ ಒಂದು ದೊಡ್ಡ ನಥೋರಿಯನ್ನು ಧರಿಸುತ್ತಾರೆ. ಬಂಗಾಳಿ ಮಹಿಳೆಯರು ವಿವಾಹದ ಗುರುತನ್ನು ತೋರಿಸುವ ಮೂಗಿನ ವಿಭಾಜಕ ಭಿತ್ತಿಯನ್ನು ಚುಚ್ಚಿಸಿಕೊಳ್ಳಲು ಹೆಚ್ಚು ಇಷ್ಟಪಡುತ್ತಾರೆ.
ಹಿಂದಿಯಲ್ಲಿ ನಥ್ ಎಂದು ಕರೆಯಲ್ಪಡುವ ಮೂಗಿನ ಆಭರಣಗಳು ೯ ಮತ್ತು ೧೦ನೇ ಶತಮಾನದಲ್ಲಿ ಜನಪ್ರಿಯವಾದವು ಮತ್ತು ಮಹಿಳೆಯರ ವೈವಾಹಿಕ ಸ್ಥಿತಿಯ ವಿವಿಧ ಸಂಕೇತಗಳ ಭಾಗವಾದವು. ಇದು ಆರ್ಥಿಕ ಸ್ಥಾನಮಾನವನ್ನೂ ಪ್ರದರ್ಶಿಸುತ್ತಿತ್ತು; ರಾಣಿಯರು, ಮಂತ್ರಿಗಳ ಹೆಂಡತಿಯರು, ಮತ್ತು ಶ್ರೀಮಂತ ಕುಟುಂಬದ ಮಹಿಳೆಯರು ಮುತ್ತುಗಳು, ನೀಲಮಣಿ ಮತ್ತು ಕುಂದನ್‍ನ ನಥ್ ಧರಿಸುತ್ತಿದ್ದರು. ಇತರರು ಬೆಳ್ಳಿಯ ಮೂಗುತಿಗಳನ್ನು ಧರಿಸುತ್ತಿದ್ದರು. ೧೫ನೇ ಶತಮಾನದ ಕಡೆಗೆ, ಈ ಆಭರಣವು ಸಾಕಷ್ಟು ಜನಪ್ರಿಯವಾಯಿತು ಮತ್ತು ೧೭ನೇ-೧೮ನೇ ಶತಮಾನದ ಅವಧಿಯಲ್ಲಿ ಲವಂಗ, ಮುಳ್ಳುಗಳು, ಮೊಳೆಗಳನ್ನು ಬಳಸುವ ವ್ಯತ್ಯಯನಗಳನ್ನು ಕಂಡಿತು. ಸಮಕಾಲೀನ ಸಾಮಗ್ರಿಗಳು ಮತ್ತು ವಿನ್ಯಾಸಗಳಿರುವ ಆಧುನಿಕ ಮೂಗುತಿಗಳು ೨೦ನೇ ಶತಮಾನದಲ್ಲಿ ಬಂದವು.
ಉಲ್ಲೇಖಗಳು
ವರ್ಗ:ಆಭರಣಗಳು
ವಿಶಾಲ ಕರ್ನಾಟಕ
ವಿಶಾಲ ಕರ್ನಾಟಕ-ಹುಬ್ಬಳಿಯಲ್ಲಿ ಎಸ್.ವಿ.ಜಠಾರ್‍ರು 1938ರಲ್ಲಿ ಆರಂಭಿಸಿದ ವಾರಪತ್ರಿಕೆ. ಸ್ವಾತಂತ್ರ್ಯ ಹೋರಾಟಗಾರರು, ಮಾಜಿ ಸಚಿವರೂ ಆದ ಕೆ.ಎಫ್.ಪಾಟೀಲ್ 1947ರಲ್ಲಿ ಈ ಪತ್ರಿಕೆಯನ್ನು ಕೊಂಡು, ದಿನಪತ್ರಿಕೆಯಾಗಿ ಪರಿವರ್ತಿಸಿದರು. ದೈನಿಕವಾಗಿ ಪರಿವರ್ತನೆಗೊಂಡ ವಿಶಾಲ ಕರ್ನಾಟಕಕ್ಕೆ ಪಾಟೀಲ ಪುಟ್ಟಪ್ಪ(1947-49) ಎಚ್.ಆರ್.ಇಂಗಿ ಅನಂತರ ಕೆ.ಎಫ್.ಪಾಟೀಲರು ಸಂಪಾದಕರಾಗಿದ್ದರು. ಕರ್ನಾಟಕ ಏಕೀಕರಣ, ನಾಡು ನುಡಿಯ ರಕ್ಷಣೆ ಈ ಪತ್ರಿಕೆಯ ಧ್ಯೇಯಗಳಾಗಿದ್ದವು.
ಕೆ.ಎಫ್.ಪಾಟೀಲರು ತಮ್ಮ ಬಿಡುವಿಲ್ಲದ ರಾಜಕೀಯ ಚಟುವಟಿಕೆಗಳ ಕಾರಣ ಪತ್ರಿಕೆಗೆ ಹೆಚ್ಚು ಗಮನ ಕೊಡಲಾಗದೆ ಪತ್ರಿಕೆ ನಿಂತಿತು. ಉತ್ತರ ಕರ್ನಾಟಕದ ಸಹಕಾರಿ ಧುರೀಣ ಕೆ.ಎಚ್.ಪಾಟೀಲ್ 1964ರಲ್ಲಿ ಪತ್ರಿಕೆಗೆ ಪುನರ್ಜನ್ಮ ನೀಡಿದರು. 1976ರಲ್ಲಿ ವಿಶಾಲ ಕರ್ನಾಟಕದ ಬೆಂಗಳೂರು ಆವೃತ್ತಿಯೂ ಆರಂಭವಾಯಿತು. ಆದರೆ ಅದಕ್ಕೆ ನಿರೀಕ್ಷಿತ ಯಶಸ್ಸು ದೊರೆಯಲಿಲ್ಲ. ಕೆ.ಎಚ್.ಪಾಟೀಲರ ನಂತರ ಎಚ್.ಕೆ.ಪಾಟೀಲರ ನೇತೃತ್ವದಲ್ಲಿ ಹುಬ್ಬಳ್ಳಿಯಿಂದಲೇ ಈ ದೈನಿಕ ಪ್ರಕಟವಾಗುತ್ತಿತ್ತು.
ಕೆ.ಎಫ್.ಪಾಟೀಲರು ಇದರಲ್ಲಿ ಬರೆಯುತ್ತಿದ್ದ ಪವಿತ್ರ ಕುರಾನ್ ಲೇಖನಮಾಲೆ, ನಾರದ ಮುನಿ; ಎಸ್.ಆರ್.ಪಾಟೀಲರ ಮಹಾಯೋಗಿ ವೇಮನನನ್ನು ಕುರಿತ ಲೇಖನಗಳು, ಪಿ.ಎಲ್.ಬಂಕಾಪೂರರ ಕೋಟಿ ಜನಕ್ಕೆ ಬಿಸಿ-ಈ ಲೇಖನ ಮಾಲೆಗಳು ಪ್ರಸಿದ್ಧವಾದವು. ಶೈಕ್ಷಣಿಕ ಸಮಸ್ಯೆಗಳನ್ನು ಕುರಿತಂತೆ ಈ ಪತ್ರಿಕೆ ವಿಶೇಷ ಲೇಖನಗಳನ್ನು ಪ್ರಕಟಿಸುತಿತ್ತು.
ವರ್ಗ:ಪತ್ರಿಕೆ ವರ್ಗ:ದಿನಪತ್ರಿಕೆಗಳು ವರ್ಗ:ಪತ್ರಿಕೋದ್ಯಮ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಝೈನ್ ಇಮಾಮ್
ಝೈನ್ ಇಮಾಮ್ ರವರು ಒಬ್ಬ ಭಾರತೀಯ ದೂರದರ್ಶನ ನಟರಾಗಿದ್ದು, ಪ್ರಮುಖವಾಗಿ 'ಠಶ್ನ್ ಎ ಇಶ್ಕ್' ನಲ್ಲಿ ಯುವರಾಜ್ ಲೂಥ್ರಾ ಎಂಬ ಪಾತ್ರದಲ್ಲಿ,'ನಾಮ್ಕರಣ್' ನಲ್ಲಿ ನೀಲ್ ಖನ್ನಾ ಎಂಬ ಪಾತ್ರದಲ್ಲಿ, ಹಾಗೆಯೇ 'ಏಕ್ ಭ್ರಮ್ ಸರ್ವಗುಣ್ ಸಂಪನ್ನ' ದಲ್ಲಿ ಕಬೀರ್ ಮಿಟ್ಟಲ್ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಆರಂಭಿಕ ಜೀವನ
ಝೈನ್ ಇಮಾಮ್ ರವರು ಅಮಿಟಿ ಇಂಟರ್ನ್ಯಾಷನಲ್ ಬಿಸಿನೆಸ್ ಸ್ಕೂಲ್ ನಿಂದ ಎಂ.ಬಿ.ಎ ಶಿಕ್ಷಣ ಪಡೆದರು .ಪದವಿ ಪಡೆದ ನಂತರ ಅವರು ಖಾಸಗಿ ವಲಯದಲ್ಲಿ ಕೆಲಸ ಮಾಡುತ್ತಿದ್ದರು.ಆದರೆ ನಂತರ ಅವರು ತಮ್ಮ ಕೆಲಸವನ್ನು ತೊರೆದು ನಟನೆಯಲ್ಲಿ ಆಸಕ್ತಿ ಬೆಳೆಸಿಕೊಂಡರು.
ವೃತ್ತಿ ಜೀವನ
ಝೈನ್ ಇಮಾಮ್ ರವರು ಎಂಟಿವಿ ಇಂಡಿಯಾದ 'ಕೈಸಿ ಯೇ ಯಾರಿಯಾ'ದೊಂದಿಗೆ ತಮ್ಮ ದೂರದರ್ಶನ ವೃತ್ತಿಯನ್ನು ೨೦೧೪ ರಲ್ಲಿ ಪ್ರಾರಂಭಿಸಿದರು.ಅದರಲ್ಲಿ ಅವರು ಅಭಿಮನ್ಯು ಥಕ್ಕರ್ ಪಾತ್ರದಲ್ಲಿ ಅಭಿನಯಿಸಿದರು.೨೦೧೫ ರಿಂದ ೨೦೧೬ ರವರೆಗೆ ಅವರು ಝೀ ಟಿವಿಯ 'ಠಶ್ನ್ ಎ ಇಶ್ಕ್' ನಲ್ಲಿ ಯುವರಾಜ್ ಲೂಥ್ರಾ ಪಾತ್ರದಲ್ಲಿ ಕಾಣಿಸಿಕೊಂಡರು.ನಕಾರಾತ್ಮಕ ಪಾತ್ರದಲ್ಲಿ 'ಅತ್ಯುತ್ತಮ ನಟ' ಪ್ರಶಸ್ತಿಯನ್ನು ಗೋಲ್ಡ್ ಅವಾರ್ಡ್ಸ್ ನಲ್ಲಿ ಪಡೆದುಕೊಂಡರು.೨೦೧೬ ರಿಂದ ೨೦೧೭ ರವರೆಗೆ ಇಮಾಮ್ ರವರು ಝೀ ಟಿವಿಯ 'ಯೆ ವಾದಾ ರಹಾ' ದಲ್ಲಿ ಅಭೀರ್ ಧರ್ಮಾಧಿಕಾರಿ ಎಂಬ ಪಾತ್ರವನ್ನು ವಹಿಸಿದರು.೨೦೧೭ ರಿಂದ ೨೦೧೮ ರವರೆಗೆ ಸ್ಟಾರ್ ಪ್ಲಸ್ ನ 'ನಾಮ್ಕರಣ್' ನಲ್ಲಿ ನೀಲ್ ಖನ್ನಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ .ಜೂನ್ ೨೦೧೮ ರಲ್ಲಿ,'ಲಾಲ್ ಇಶ್ಕ್' ನಲ್ಲಿ ಅರ್ಜುನ್ ಪಾತ್ರ ಹಾಗೂ ಸೆಪ್ಟೆಂಬರ್ ೨೦೧೮ ರಲ್ಲಿ ಸ್ಟಾರ್ ಪ್ಲಸ್ ನ 'ಇಶ್ಕ್ ಬಾಝ್' ನಲ್ಲಿ ಮೋಹಿತ್ ಪಾತ್ರದಲ್ಲಿ ಅಭಿನಯಿಸಿದರು.೨೦೧೯ ರಲ್ಲಿ ಅವರು ಕಲರ್ಸ್ ಟಿವಿಯ 'ಖತ್ರೋನ್ ಕೆ ಕಿಲಾಡಿ ೯' ರಲ್ಲಿ ಭಾಗವಹಿಸಿದರು .ಏಪ್ರಿಲ್ ೨೦೧೯ ರಿಂದ ಝೈನ್ ಇಮಾಮ್ ರವರು ಸ್ಟಾರ್ ಪ್ಲಸ್ ನ 'ಏಕ್ ಭ್ರಮ್ ಸರ್ವಗುಣ್ ಸಂಪನ್ನ' ದಲ್ಲಿ ಶ್ರೇನು ಪಾರೀಖ್ ಎದುರು ಕಬೀರ್ ಮಿಟ್ಟಲ್ ಪಾತ್ರದಲ್ಲಿ ಅಭಿನಯಿಸುತ್ತಿದ್ದಾರೆ.
ಮಾಧ್ಯಮ
ಝೈನ್ ಇಮಾಮ್ ರವರು ಈಸ್ಟರ್ನ್ ಐ ನ ಸೆಕ್ಸಿಯೆಸ್ಟ್ ಏಷಿಯನ್ ಮೆನ್ ಲಿಸ್ಟ್ ೨೦೧೮ ರಲ್ಲಿ ೨೬ ನೇ ಸ್ಥಾನವನ್ನು ಪಡೆದುಕೊಂಡರು.ಇಂಡಿಯನ್ ಟೆಲಿವಿಷನ್ ೨೦೧೮ ರಲ್ಲಿ ಟೈಮ್ಸ್ ಆಫ್ ಇಂಡಿಯಾ ಟಾಪ್ ೨೦ ಅತ್ಯಂತ ಅಪೇಕ್ಷಣೀಯ ಪುರುಷರ ಪಟ್ಟಿಯಲ್ಲಿ ೫ ನೇ ಸ್ಥಾನವನ್ನು ಪಡೆದುಕೊಂಡಿದ್ದಾರೆ.
ಉಲ್ಲೇಖ
9. Khatron Ke Khiladi season 9: Acrophobia won by Zain Imam
ವರ್ಗ:ಕಲಾವಿದರು
ಅಬ್ಬೊಟ್ಟಾಬಾದ್
thumb|ಅಬ್ಬೊತ್ತಾಬಾದ್ ಜಿಲ್ಲೆ (ಕೆಂಪು ಹೈಲೈಟ್) ಪಾಕಿಸ್ತಾನದ ವಾಯುವ್ಯ ಗಡಿ ಪ್ರಾಂತ್ಯದಲ್ಲಿರುವ ಸ್ಥಳ. ಅಬ್ಬೊಟ್ಟಾಬಾದ್ ಪಶ್ಚಿಮ ಪಾಕಿಸ್ತಾನದ ಪೆಷಾವರ್ ವಲಯದ ಹಜಾರಾ ಜಿಲ್ಲೆಯ ಒಂದು ನಗರ. ಹಜಾರಾದ ಪ್ರಥಮ ಡೆಪ್ಯುಟಿ ಕಮೀಷನರ್ ಸರ್ ಜೇಮ್ಸ್ ಆ್ಯಬಟ್‍ನ ಹೆಸರಿನಲ್ಲಿ ಈ ನಗರವನ್ನು ಸ್ಥಾಪಿಸಲಾಯಿತು. ವಾಯವ್ಯ ಸರಹದ್ದು ಪ್ರಾಂತಗಳ ಮುಖ್ಯ ಪ್ರದೇಶ. ಇದು ಕಂಟೋನ್‍ಮೆಂಟ್, ತಹಸೀಲು ಮತ್ತು ಜಿಲ್ಲಾ ಆಡಳಿತ ಕೇಂದ್ರ. ಸಮುದ್ರಮಟ್ಟದಿಂದ 4120` ಎತ್ತರದಲ್ಲಿದೆ ಯಾದ್ದರಿಂದ ಬೇಸಿಗೆ ಗಿರಿನಿವಾಸ ಮತ್ತು ಆರೋಗ್ಯ ಕೇಂದ್ರವಾಗಿವೆ. ಇಲ್ಲಿನ ಪರ್ವತಗಳು ಮಯೋಸಿನ್ ಶಿಲಾಸ್ತರಗಳ ಮರಳು ಶಿಲೆಗಳಿಂದಾಗಿವೆ. ಶುದ್ಧ ಲವಣಶಿಲೆ ಹಾಗೂ ಕಾಗೆಬಂಗಾರ (ಮೈಕ) ನಿಕ್ಷೇಪಗಳು ಇಲ್ಲಿ ದೊರಕಿವೆ. ಇಲ್ಲಿನ ಗಿರಿಜನ ಹೆಚ್ಚಾಗಿ ಬೇಸಾಯದಲ್ಲಿ ತೊಡಗಿದ್ದಾರೆ. ಗೋಧಿ, ಬಾರ್ಲಿ, ರೇಪ್ ಎಣ್ಣೆ ಬೀಜಗಳನ್ನು ಚಳಿಗಾಲದ ಬೆಳೆಗಳನ್ನಾಗೂ ಜೋಳ, ಸಜ್ಜೆಗಳನ್ನು ಬೇಸಿಗೆ ಬೆಳೆಗಳನ್ನಾಗೂ ಬೆಳೆಯುತ್ತಾರೆ. ಸಿಂಧೂ ಮತ್ತು ಕಿಷನ್‍ಗಂಗಾನದಿಗಳ ನಡುವಿನ ಮುಖ್ಯ ನಗರವಾಗಿರುವುದರಿಂದಲೂ ಆಕ್ರಮಿತ ಕಾಶ್ಮೀರ ವಿಭಾಗದ ಗಡಿಯಲ್ಲಿದ್ದು. ಮುಜಪ್ಫರಾಬಾದ್ ಮುಖಾಂತರ ಶ್ರೀನಗರಕ್ಕಿರುವ ಏಕಮಾತ್ರ ರಸ್ತೆ ಮಾರ್ಗದ ಮಧ್ಯದಲ್ಲಿರುವುದರಿಂದಲೂ ಈ ನಗರದ ಪ್ರಾಮುಖ್ಯ ಹೆಚ್ಚಿದೆ.
ಉಲ್ಲೇಖನಗಳು
ವರ್ಗ:ಪಾಕಿಸ್ತಾನ ನಗರಗಳು
ವಿಶ್ವ ಗುಬ್ಬಚ್ಚಿಗಳ ದಿನ
ಮನೆಯಂಗಣದಲ್ಲಿನ ಗುಬ್ಬಚ್ಚಿಗಳು ಹಾಗೂ ಇನ್ನಿತರ ಪಕ್ಷಿಗಳ ಬಗೆಗೆ ಜನ ಜಾಗೃತಿ ಉಂಟುಮಾಡಿ ಅವುಗಳ ಸಂಕುಲಕ್ಕೆ ಉಂಟಾಗುತ್ತಿರುವ ಭೀತಿಯನ್ನು ತಡೆಗಟ್ಟುವ ಪ್ರಯತ್ನವಾಗಿ ಮಾರ್ಚ್ 20 ದಿನವನ್ನು ವಿಶ್ವ ಗುಬ್ಬಚ್ಚಿಗಳ ದಿನವಾಗಿ ಆಚರಿಸಲಾಗುತ್ತಿದೆ. ಭಾರತದ ನೇಚರ್ ಫಾರೆವರ್ ಸೊಸೈಟಿಯ ಪ್ರಮುಖ ಆಸಕ್ತಿಯ ಮೇರೆಗೆ ಪ್ರಾರಂಭಗೊಂಡಿರುವ ಈ ಆಚರಣೆಗೆ, ಫ್ರಾನ್ಸಿನ ಇಕೋ-ಸಿಸ್ ಆಕ್ಷನ್ ಫೌಂಡೆಶನ್ ಮತ್ತು ವಿಶ್ವದ ಅನೇಕ ಸಂಸ್ಥೆಗಳು ಸಹಯೋಗ ನೀಡಿವೆ.ಸಂಸ್ಥೆಯ ನಿರ್ಮಾತೃ ಮೊಹಮ್ಮದ್ ದಿಲ್ವಾರ್ ಅವರು 2010ರಲ್ಲಿ ಗುಬ್ಬಚ್ಚಿಗಳ ದಿನವನ್ನು ಜಗತ್ತಿಗೆ ಪರಿಚಯಿಸಿದರು.
ಪ್ರಪಂಚದಾದ್ಯಂತ
ಪ್ರತಿವರ್ಷ ಎನ್‌ಎಫ್‌ಎಸ್‌ಐ ವಿಶ್ವ ಗುಬ್ಬಚ್ಚಿಗಳ ದಿನವನ್ನು ಪ್ರಪಂಚದಾದ್ಯಂತ ಒಟ್ಟು 50 ರಾಷ್ಟ್ರಗಳಲ್ಲಿ ಆಚರಿಸುತ್ತಿದೆ
ವಾಸದ ಕೊರತೆ
ಹಿಂದಿನ ಮನೆಗಳು ಹೆಚ್ಚಿನದಾಗಿ ಹಂಚಿನ, ಹುಲ್ಲಿನ ಮನೆಗಳು. ಇವುಗಳು ಗುಬ್ಬಚ್ಚಿಗಳಿಗೆ ಹೇಳಿ ಮಾಡಿಸಿದ ವಾಸಸ್ಥಾನವಾಗಿದ್ದವು. ಆದರೆ ಇಂದಿನ ಮನೆಗಳ ನಿರ್ಮಾಣವೂ ಸಂಪೂರ್ಣವಾಗಿ ಆಧುನಿಕರಣಕ್ಕೆ ಒಳಪಟ್ಟಿರುವದು. ಇಂತಹ ಮನೆಗಳಲ್ಲಿ ಗುಬ್ಬಚ್ಚಿಗಳು ಗೂಡಕಟ್ಟಿಕೊಳ್ಳಲು ಸಾಧ್ಯವಾಗುತ್ತಿಲ್ಲ. ಗೂಡಿಲ್ಲದೇ ಗುಬ್ಬಚ್ಚಿಗಳು ಬಿಸಿಲು, ಮಳೆ, ಗಾಳಿಗೆ ತತ್ತರಿಸುತ್ತಿದ್ದು ಅಳಿವಿನಂಚಿಗೆ ಸಾಗುತ್ತಿವೆ.
ಎನ್‌ಎಫ್‌ಎಸ್‌ಐನ ಜಾಗೃತಿ ಅಭಿಯಾನ
ಎನ್‌ಎಫ್‌ಎಸ್‌ಐ ಇದು ಸ್ಥಾಪನೆಯಾಗಿದ್ದು 2005ರಲ್ಲಿ. ಗುಬ್ಬಚ್ಚಿಗಳು ಅವಸಾನಕ್ಕೆ ಹೋಗುತ್ತಿರುವುದನ್ನರಿತ ಎನ್‌ಎಫ್‌ಎಸ್‌ಐ ಇವುಗಳ ಬಗ್ಗೆ ಅರಿವು ಮೂಡಿಸಲು ಹಾಗೂ ವಾಸಸ್ಥಾನದ ಸಮಸ್ಯೆ ನಿವಾರಿಸಲು ಗೂಡುಗಳನ್ನು ಹಂಚಿಕೆ ಮಾಡುತ್ತಿದೆ.
ಉಲ್ಲೇಖಗಳು
<References/>
ವರ್ಗ:ದಿನಾಚರಣೆಗಳು
ಕೋಂಬಡಿ ವಡೆ
ಕೋಂಬಡಿ ವಡೆ ಭಾರತದ ಮಹಾರಾಷ್ಟ್ರ ರಾಜ್ಯದ ಕೊಂಕಣ ಪ್ರದೇಶದ ಸ್ಥಳೀಯ ಭಕ್ಷ್ಯವಾಗಿದೆ. ಈ ಭಕ್ಷ್ಯದಲ್ಲಿ ಸಾಂಪ್ರದಾಯಿಕ (ಮೂಳೆಗಳೊಂದಿಗೆ ಚಿಕನ್ ತುಂಡುಗಳನ್ನು ಒಳಗೊಂಡಂತೆ) ಚಿಕನ್ ಕರಿ, ವಡೆ (ಅಕ್ಕಿ ಹಿಟ್ಟಿನಿಂದ, ಮತ್ತು ಸಾಂದರ್ಭಿಕವಾಗಿ ಗೋಧಿ ಮತ್ತು ರಾಗಿ ಹಿಟ್ಟಿನಿಂದ ಮಾಡಿದ ತುಪ್ಪುಳಿನಂತಿರುವ ಕರಿದ ಪಣಿಯಾರಗಳು), ಈರುಳ್ಳಿ, ನಿಂಬೆ ರಸ ಮತ್ತು ಸೋಲ್ ಕಢಿ (ತೆಂಗಿನ ಹಾಲಿನಿಂದ ತಯಾರಿಸಿದ ಗ್ರೇವಿ). ಈ ಖಾದ್ಯವನ್ನು ಪ್ರಮುಖವಾಗಿ "ಗಟಹಾರಿ (ದೀಪ ಅಮಾವಾಸ್ಯೆ)", "ಗೌರಿ ಒವಾಸೆ", "ದೇವ್ ದೀಪಾವಳಿ" ಮತ್ತು "ಶಿಮ್ಗಾ" ಸಂದರ್ಭದಲ್ಲಿ ಕೊಂಕಣದ ರಾಯಗಡ, ರತ್ನಾಗಿರಿ ಮತ್ತು ಸಿಂಧುದುರ್ಗ ಜಿಲ್ಲೆಗಳಲ್ಲಿ ತಯಾರಿಸಲಾಗುತ್ತದೆ. ಸಾಮಾನ್ಯವಾಗಿ ಈ ಖಾದ್ಯವು ವರ್ಷವಿಡೀ ಮುಂಬೈ ಸೇರಿದಂತೆ ವಿಶೇಷವಾಗಿ ಮಹಾರಾಷ್ಟ್ರದ ಕರಾವಳಿ ಪ್ರದೇಶದಲ್ಲಿ ಲಭ್ಯವಿರುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ವಂದಾಲ
ವಂದಾಲ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 3730 ಇದೆ. ಅದರಲ್ಲಿ 1882 ಪುರುಷರು ಮತ್ತು 1848 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಮತ್ತು ಗ್ರಾಮದಲ್ಲಿ ಪ್ರತಿ ಮನೆಯಲ್ಲು ಒಬ್ಬ ಶಿಕ್ಶಕರನ್ನು ಕಾಣಬಹುದು ಹಾಗೂ ಇತರರೂ    ಕೃಷಿ ಮತ್ತು ನೇಕಾರಿಕೆ  ಯಲ್ಲಿ ನಿರತರಾಗಿದ್ದಾರೆ. ಕೃಷಿ ಮತ್ತು ''ನೇಕಾರಿಕೆಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ. ಮತ್ತು ಶಾಕoಭರಿ  ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಗ್ರಾಮ ಪಂಚಾಯತಿ
ಗ್ರಾಮದಲ್ಲಿ ಗ್ರಾಮ ಪಂಚಾಯತಿ ಕಾರ್ಯಾಲಯವಿದೆ.
ಅಂಚೆ ಕಚೇರಿ
ಗ್ರಾಮದಲ್ಲಿ ಅಂಚೆ ಕಚೇರಿಯಿದೆ.
ಉತ್ಪಾದಕ ಸಹಕಾರಿ ಸಂಘ
ಗ್ರಾಮದಲ್ಲಿ ಉತ್ಪಾದಕ ಸಹಕಾರಿ ಸಂಘವಿದೆ.
ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘ
ಗ್ರಾಮದಲ್ಲಿ ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘವಿದೆ.
ಬ್ಯಾಂಕ್
ಬಿಜಾಪುರ
ಕರ್ನಾಟಕ ವರ್ಗ:ಸಿಂದಗಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ
ಕಾತಿಯಾವಾರ್
ಕಾತಿಯಾವಾರ್  ( ಕಾಟಿಯಾವಾಡ್ ಎ೦ದೂ ಕರೆಯಲಾಗುತ್ತದೆ ) ಸೌರಾಷ್ಟ್ರದ ಭಾಗವಾಗಿರುವ ಪಶ್ಚಿಮ ಭಾರತದ ಒಂದು ಪರ್ಯಾಯ ದ್ವೀಪ. ಇದು ಪಶ್ಚಿಮಕ್ಕೆ ಗಲ್ಫ್ ಕೊಲ್ಲಿಯನ್ನು, ದಕ್ಶಿಣಕ್ಕೆ ಅರಬ್ಬಿ ಸಮುದ್ರವನ್ನು ಹಾಗು ಆಗ್ನೇಯ ಮತ್ತು ಪೂರ್ವಕ್ಕೆ ಖಮ್ಬತ್ ಕೊಲ್ಲಿಯನ್ನು ಕರಾವಳಿ ಗಡಿಯನ್ನಾಗಿ ಹೊ೦ದಿದೆ. right|thumb|350x350px|ಹಳೆ ಕಾತಿಯಾವಾರ್ ನ ಜಿಲ್ಲೆಗಳು
ಕಥಿಯವಾರ್ ಪ್ರದೇಶದ ಜಿಲ್ಲೆಗಳು
left|thumb|300x300px|ಕಥಿಯವಾರ್ 1855 ತನ್ನ ನಾಲ್ಕು ಪ್ರಾ೦ತ್ಯಾವಾರು ಜಿಲ್ಲೆಗಳು: ಹಲಾರ್, ಝಲಾವಾಡ್, ಸೊರತ್ ಮತ್ತು ಗೊಹೆವಾಡ್
ಸುಖನಾ ಸರೋವರ
ಸುಖನಾ ಹುಲ್ಲುಹಾಸುಗಳು, ಜಿಮ್, ಒಳಾಂಗಣ ಆಟಗಳು, ಈಜುಕೊಳ ಮತ್ತು ಕೃತಕ ಹಾಗೂ ಹುಲ್ಲು ಕೋರ್ಟ್‌ಗಳು ಎರಡೂ ಬಗೆಯ ಟೆನಿಸ್ ಕೋರ್ಟ್‌ಗಳಿರುವ ಸದಸ್ಯತ್ವ ಆಧಾರಿತ ಲೇಕ್ ಕ್ಲಬ್ ಅನ್ನು ಹೊಂದಿದೆ. ದೋಣಿ ವಿಹಾರ, ರೋಯಿಂಗ್, ಸ್ಕಲ್ಲಿಂಗ್, ನೌಕಾಯಾನ, ಕಯಾಕಿಂಗ್ ಮತ್ತು ವಾಟರ್ ಸ್ಕೀಯಿಂಗ್ ಅನ್ನು ವರ್ಷಪೂರ್ತಿ ಆನಂದಿಸಬಹುದು.
ಬೇಸಿಗೆಯಲ್ಲಿ, ಸುಮಾರು ಮೂರು ತಿಂಗಳ ಕಾಲ ಸರೋವರದ ತಳದಿಂದ ಹೂಳು ತೆಗೆಯಲು ಸ್ವಯಂಪ್ರೇರಿತ ಸೇವೆಯನ್ನು ನೀಡಲು ಎಲ್ಲ ವರ್ಗದ ಪುರುಷರು, ಮಹಿಳೆಯರು ಮತ್ತು ಮಕ್ಕಳು ಬರುತ್ತಾರೆ. ಈ ವಾರ್ಷಿಕ ಆಚರಣೆಯು ಬಹಳ ಹಿಂದಿನಿಂದಲೂ ಒಂದು ಸಾಮಾನ್ಯ ಲಕ್ಷಣವಾಗಿದೆ.
ಸುಖನಾ ಸರೋವರವು ಅನೇಕ ಹಬ್ಬದ ಆಚರಣೆಗಳಿಗೆ ಒಂದು ಸ್ಥಳವಾಗಿದೆ. ಹೆಚ್ಚು ಜನಪ್ರಿಯವಾದ ಮಾವಿನ ಹಬ್ಬವನ್ನು ಮಳೆಗಾಲದಲ್ಲಿ ಆಯೋಜಿಸಲಾಗುತ್ತದೆ. ಆಗ ಹಲವಾರು ವಿಧದ ಮಾವಿನಹಣ್ಣುಗಳನ್ನು ಪ್ರದರ್ಶನಕ್ಕಿಡಲಾಗುತ್ತದೆ. ಕಾಲಕಾಲಕ್ಕೆ, ವಿವಿಧ ಭಾರತೀಯ ರಾಜ್ಯಗಳ ವಿಶೇಷತೆಗಳನ್ನು ಒಳಗೊಂಡ ಇತರ ಆಹಾರ ಉತ್ಸವಗಳು ಸಾಂಸ್ಕೃತಿಕ ಪ್ರದರ್ಶನಗಳೊಂದಿಗೆ ಇಲ್ಲಿ ನಡೆಯುತ್ತವೆ. thumb| ಚಂಡೀಗಢದ ಸುಖನಾ ಸರೋವರ
ಉಲ್ಲೇಖಗಳು
ವರ್ಗ:ಚಂಡೀಗಡ ವರ್ಗ:ಪ್ರವಾಸಿ ಆಕರ್ಷಣೆಗಳು
ಸ್ಕೂಬಾ ಡೈವಿಂಗ್
ಸ್ಕೂಬಾ ಡೈವಿಂಗ್ ಒಂದು ನೀರಿನೊಳಗೆ ಧುಮುಕುವ ಕಲೆ. ಇಲ್ಲಿ ನೀರೊಳಗೆ ಧುಮುಕಿದವ ಉಸಿರಾಡಲು ನೀರೊಳಗಿನ ಸ್ವಯಂಪೂರ್ಣವಾದ ಉಸಿರಾಟದ ಉಪಕರಣ (ಸ್ಕೂಬ) ವನ್ನು ಬಳಸುತ್ತಾನೆ.
ಅನೇಕ ವಿಧಾನಗಳ ಡೈವಿಂಗ್ನಲ್ಲಿ ನೀರಿನೊಳಗೆ ಉಸಿರಾಡಲು ಉಸಿರುಗಟ್ಟಿ ಈಜುವುದು ಅಥವಾ ಒಂದು ಅನಿಲ ಪಂಪ್ ಅನ್ನು ಕಟ್ಟಿಕೊಂಡು ಮೇಲಿನಿಂದ ಅದರಲ್ಲಿ ಬರುವ ಗಾಳಿಯನ್ನು ಉಸಿರಾಡುವುದು ಎರಡು ಬಗೆ ಇದೆ. ಆದರೇ ಸ್ಕೂಬಾ ಡೈವಿಂಗ್ ನಲ್ಲಿ ಡೈವರ್ಗಳು ತಮ್ಮದೇ ಆದ ಉಸಿರಾಡುವ ಅನಿಲ, ಸಾಮಾನ್ಯವಾಗಿ ಸಂಕುಚಿತ ಗಾಳಿ ಒಳಗೊಂಡ ಉಪಕರಣ ಹೊಂದಿರುತ್ತಾರೆ,ಇದು ಅವರಿಗೆ ಹೆಚ್ಚಿನ ಸ್ವಾತಂತ್ರ್ಯ ಅವಕಾಶ ಮತ್ತು ಹೆಚ್ಚು ನೀರೊಳಗೆ ಉಸಿರಾಡುವ ಸೈರಣೆ ಕೊಡುತ್ತದೆ.ಸ್ಕೂಬಾ ಉಪಕರಣಗಳು, ಓಪನ್ ಸರ್ಕ್ಯೂಟ್ ಇರಬಹುದು ಇದರಲ್ಲಿ ಉಸಿರಾಟದ ಕ್ರಿಯೆಯಲ್ಲಿನ ಅನಿಲ ಇಂಗಾಲದ ಡೈಆಕ್ಸೈಡ್ ಅನ್ನು ಸುತ್ತಲಿನ ಪ್ರದೇಶಕ್ಕೆ ತೆಗೆದುಹಾಕುತ್ತದೆ ಅಥವಾ ಕ್ಲೋಸ್ಡ್ ಸರ್ಕ್ಯೂಟ್ ಮತ್ತು  ಅರೆ ಕ್ಲೋಸ್ಡ್ ಸರ್ಕ್ಯೂಟ್ ಉಸಿರಾಟದ ಉಪಕರಣ ಕೂಡ ಆಗಿರಬಹುದು. ಇದರಲ್ಲಿ ಉಸಿರಾಟದ ಗಾಳಿಯನ್ನು ಉಜ್ಜಿ ಇಂಗಾಲದ ಡೈಆಕ್ಸೈಡ್ ಅನ್ನು ಬೇರ್ಪಡಿಸಲಾಗುತ್ತದೆ ಮತ್ತು ಉಪಯೋಗಿಸಿದ ಆಮ್ಲಜನಕವನ್ನು ಮತ್ತೆ ಫೀಡ್ ಗ್ಯಾಸ್ ಮೂಲಕ ಮತ್ತೆ ಉಸಿರಾಡುವ ಮುಂಚೆ ತುಂಬಿ ಕೊಡಲಾಗುತ್ತದೆ.
ಸ್ಕೂಬಾ ಡೈವಿಂಗ್, ವೈಜ್ಞಾನಿಕ ಮಿಲಿಟರಿ ಮತ್ತು ಸಾರ್ವಜನಿಕ ಸುರಕ್ಷತೆ ಪಾತ್ರಗಳನ್ನು ಒಳಗೊಂಡಂತೆ, ಹಲವಾರು ಮನರಂಜನೆಯ ಅಥವಾ ವೃತ್ತಿಪರವಾಗಿ ಮಾಡಲಾಗುತ್ತದೆ, ಆದರೆ ಈ ಕಾರ್ಯಸಾಧ್ಯವಾದ ಅತ್ಯಂತ ವಾಣಿಜ್ಯ ಡೈವಿಂಗ್ ಮೇಲ್ಮೈ ಸರಬರಾಜು ಡೈವಿಂಗ್ ಉಪಕರಣಗಳನ್ನು ಬಳಸುತ್ತದೆ.
ಒಬ್ಬ ಸ್ಕೂಬ ಧುಮುಕುವವನ ಪ್ರಾಥಮಿಕವಾಗಿ ಅವನ ಕಾಲಡಿಯಲ್ಲಿ ಜೋಡಿಸಲಾದ ರೆಕ್ಕೆಗಳನ್ನು  ಬಳಸಿಕೊಂಡು ನೀರೊಳಗಿನ ಚಲಿಸುತ್ತಾನೆ, ಆದರೆ ಬಾಹ್ಯ ನೋದನ ಧುಮುಕುವವನ ನೋದನ ವಾಹನ, ಅಥವಾ ಮೇಲ್ಮೈ ಮೊಟಕುಗೊಳಿಸಿ ಒಂದು ಕಾರ್ ನಿರ್ವಹಿಸಬಲ್ಲವು. ಇತರ ಉಪಕರಣಗಳನ್ನು ನಿರ್ದಿಷ್ಟ ಸಂದರ್ಭಗಳಲ್ಲಿ ಮತ್ತು ಡೈವ್ ಉದ್ದೇಶ ಸಂಬಂಧಿಸಿದ ನೀರೊಳಗಿನ ದೃಷ್ಟಿಗೆ ಒಂದು ಸಂರಕ್ಷಣಾತ್ಮಕ ಡೈವ್ ಸೂಟ್, ತೇಲುವುದನ್ನು ನಿಯಂತ್ರಿಸಲು ಸಲಕರಣೆಗಳು ಮತ್ತು ಉಪಕರಣಗಳನ್ನು ಸೇರಿದಂತೆ ನೀರಿನೊಳಗೆ ದೃಷ್ಟಿ ಸುಧಾರಿಸಲು ಡೈವ್ ಮುಖವಾಡ ಒಳಗೊಂಡಿದೆ. ಸ್ಕೂಬಾ ವಿಧಾನಗಳು ಮತ್ತು ಕೌಶಲಗಳನ್ನು ಪ್ರಮಾಣೀಕರಣ ಮಟ್ಟವನ್ನು ಸೂಕ್ತ ಪ್ರಮಾಣೀಕರಣ ಸಂಸ್ಥೆಗಳಿಂದ ಸಂಬಂಧಪಟ್ಟ ಬೋಧಕರು ತರಬೇತಿ ನೀಡಿ ಪ್ರಮಾಣಿಕರಿಸುತ್ತಾರೆ. ಈ ಸಂಸ್ಥೆಗಳು ಒಂದು  ಸುಸಜ್ಜಿತ ಉಪಕರಣಗಳನ್ನು ಬಳಸಿ  ಧುಮುಕುವವನ ಸಹಾಯಕ್ಕಾಗಿ  ನೀರೊಳಗಿನ ಪರಿಸರದ ಸಾಮಾನ್ಯ ಅಪಾಯಗಳು, ಮತ್ತು ತುರ್ತು ಕಾರ್ಯವಿಧಾನಗಳು ವ್ಯವಹರಿಸುವಾಗ ನಿರ್ವಹಣಾ ವಿಧಾನಗಳು,  ಸ್ವಸಹಾಯ ಮತ್ತು ಸಮಸ್ಯೆಗಳನ್ನು ನಿವಾರಿಸುವ ಕೌಶಲ್ಯವನ್ನು ತಿಳಿಸಿ ಕೊಡುತ್ತವೆ. ಇದಕ್ಕೆ ಆರೋಗ್ಯ ಕನಿಷ್ಠ ಮಟ್ಟದ ಲವಲವಿಕೆ ಅಗತ್ಯವಿದೆ, ಆದರೆ ಫಿಟ್ನೆಸ್ ಒಂದು ಉನ್ನತ ಮಟ್ಟದ ಕೆಲವೊಂದು ಸಮಯದಲ್ಲಿ ಅನ್ವಯಗೊಳ್ಳುತ್ತದೆ.
ಮೂಲ
ಇಪ್ಪತ್ತನೇ ಶತಮಾನದ ವೇಳೆಗೆ, ಸ್ಕೂಬಾ (ಸ್ವಯಂಪೂರ್ಣವಾದ ನೀರೊಳಗಿನ ಉಸಿರಾಟದ ಉಪಕರಣ) ಎರಡು ಮೂಲ ವ್ಯವಸ್ಥೆಗಳು ಹೊರಹೊಮ್ಮಿದ್ದವು ಇಂಗಾಲದ ಡೈಆಕ್ಸೈಡ್ ತೆಗೆದು ಅಲ್ಲಿ ಮುಳುಕ ನ ಉಸಿರಿನ ಮೂಲಕ ಹೊರಹಾಕಿದ ಉಸಿರಾಟದ ನೀರಿನ ಜೊತೆ ನೇರವಾಗಿ ಕಿಬ್ಬೊಟ್ಟೆಯಲ್ಲಿ ತೆರೆದ-ಸರ್ಕ್ಯೂಟ್ ಸ್ಕೂಬ ಮತ್ತು ಸೀಮಿತ ಮಂಡಲದ ಸ್ಕೂಬ ಹೊರಬಿದ್ದು ಅಲ್ಲಿ ಆಮ್ಲಜನಕ ಸೇರಿಸಲಾಗಿದ್ದು ಮತ್ತು ಅದು ಮರುಪರಿಚಾಲಿತಗೊಳ್ಳುತ್ತದೆ.
ಕಾರ್ಯವಿಧಾನಗಳು
ನೀರೊಳಗಿನ ಪರಿಸರ ಪರಿಚಯವಿಲ್ಲದ ಮತ್ತು ಅಪಾಯಕಾರಿ, ಮತ್ತು ಧುಮುಕುವವನ ಸುರಕ್ಷತೆ, ಖಚಿತಪಡಿಸಿಕೊಳ್ಳಲು, ಇನ್ನೂ ಅಗತ್ಯ ಸರಳ ವಿಧಾನಗಳನ್ನು ಅನುಸರಿಸಬೇಕು. ಒಂದು ಸ್ವಂತ ಸುರಕ್ಷತೆ ಮತ್ತು ಉಳಿವಿಗಾಗಿ ವಿವರ ಮತ್ತು ಜವಾಬ್ದಾರಿ ಸ್ವೀಕಾರ ಗಮನವನ್ನು ಒಂದು ನಿಶ್ಚಿತ ಕನಿಷ್ಟ ಮಟ್ಟದ ಅಗತ್ಯವಿದೆ. ಕಾರ್ಯವಿಧಾನಗಳು ಅತ್ಯಂತ ಸರಳ ಮತ್ತು ಸರಳವಾಗಿದ್ದು, ಮತ್ತು ಅನುಭವಿ ಮುಳುಕನಿಗೆ ಇದು ಅವನ ಎರಡನೇ ಪ್ರಕೃತಿ ಆಗುವುದು, ಆದರೆ ಕಲಿತೆ ಮಾಡಬೇಕು, ಮತ್ತು ನಡೆದು ಅಥವಾ ಮಾತನಾಡಲು ಇರುವ ಸಾಮರ್ಥ್ಯದಂತೆ  ಸ್ವಯಂಚಾಲಿತ ಮತ್ತು ದೋಷರಹಿತ ಆಗಲು ಕೆಲವು ಅಭ್ಯಾಸ ತೆಗೆದುಕೊಳ್ಳಬೇಕು. ಸುರಕ್ಷತಾ ವಿಧಾನಗಳು ಮುಳುಗುವ ಅತ್ಯಂತ ಅಪಾಯವನ್ನು ಕಡಿಮೆ ಮಾಡಲು ಬಯಸುತ್ತವೆ, ಮತ್ತು ಉಳಿದ ಅನೇಕ ಬರೋತ್ರುಮ ನಿಶ್ಯಕ್ತಿ ಕಾಯಿಲೆಯಿಂದ ಆಗುವ ಅಪಾಯ ಕಡಿಮೆ ಮಾಡುವುದು. ಕೆಲವೊಂದು ಅನ್ವಯಗಳನ್ನು ಕಳೆದುಕೊಳ್ಳುವುದು ಒಂದು ಗಂಭೀರ ಅಪಾಯ, ಮತ್ತು ಅಪಾಯವನ್ನು ಕಡಿಮೆ ಮಾಡಲು ನಿರ್ದಿಷ್ಟ ವಿಧಾನಗಳು ಅನುಸರಿಸಲಾಗುವುದು.
ಸ್ಟ್ಯಾಂಡರ್ಡ್ ಡೈವಿಂಗ್ ಕಾರ್ಯವಿಧಾನಗಳು
ನೀರಿನ ನಮೂದು ಮತ್ತು ಮೂಲದ ಕಾರ್ಯವಿಧಾನಗಳನ್ನು ಮೊದಲು ನಿರ್ವಹಿಸುತ್ತಾರೆ, ಗಾಯ ಅಥವಾ ಉಪಕರಣಗಳನ್ನು / ಹಾನಿ ನಷ್ಟವಿಲ್ಲದೆಯೇ ನೀರಿನಲ್ಲಿ ಪ್ರವೇಶಿಸಲು ಆಗುವುದೇ ಎಂದು ಖಚಿತ ಪಡಿಸಿಕೊಲ್ಲುತ್ತಾರೆ. ಈ ಕಾರ್ಯವಿಧಾನಗಳು ಸಹ ಸೂಕ್ತ ಸ್ಥಳ, ಸಮಯ, ಮತ್ತು ದರದಲ್ಲಿ ನಡೆಯುತ್ತದೆ. ಇಳಿಯಲು ಹೇಗೆ ರಕ್ಷಣೆ; ಲಭ್ಯವಿರುವ ಸರಿಯಾದ ಉಸಿರಾಟದ ಅನಿಲ; ಗುಂಪಿನಲ್ಲಿನ ಇತರ ಡೈವರ್ಸ್ ಸಂಪರ್ಕ ಕಳೆದುಕೊಳ್ಳದೆ ಇರುವುದು ಅನಿಲ ಸ್ಥಳಗಳಲ್ಲಿ ಒತ್ತಡದ ಸಮೀಕರಿಸುವ ಬರೋತ್ರುಮಾಸ್ ತಪ್ಪಿಸಲು. ವಿಸ್ತರಣೆ ಅಥವಾ ಸುತ್ತುವರಿದ ಏರ್ ಖಾಲಿ ಕಂಪ್ರೆಷನ್ ಅಸ್ವಸ್ಥತೆ ಅಥವಾ ಡೈವಿಂಗ್ ಸಂದರ್ಭದಲ್ಲಿ ಗಾಯದ ಕಾರಣವಾಗಬಹುದು ಎಲ್ಲವನ್ನು ಪರೀಕ್ಷಿಸಲಾಗುತ್ತದೆ. ಅತಿ ವಿಸ್ತರಣೆ ಮತ್ತು ನಂತರದ ಕುಸಿತದ ಧುಮುಕುವವನ ಆರೋಹಣ ತಮ್ಮ ಉಸಿರಾಟದ ಹಿಡಿದುಕೊಂಡಿದ್ದರೆ ವಿಮರ್ಶಾತ್ಮಕವಾಗಿ, ಶ್ವಾಸಕೋಶದ ಪ್ರಭಾವಿತವಾಗುತ್ತವೆ:ಈ ಸಮಯದಲ್ಲಿ ತರಬೇತಿ ಡೈವರ್ಸ್ ತಮ್ಮ ಉಸಿರಾಟದ ಡೈವಿಂಗ್ ಸಂದರ್ಭದಲ್ಲಿ ಉಸಿರು ಹಿಡಿದಿಡಲು ಕಲಿಸಲಾಗುತ್ತದೆ. ಕಿವಿ ತೀರುವೆ ಮತ್ತೊಂದು ನಿರ್ಣಾಯಕ ಸಮೀಕರಿಸುವ ವಿಧಾನ ಸಾಮಾನ್ಯವಾಗಿ ಡೈವರ್ಗಳು ಜಾಗೃತ ಹಸ್ತಕ್ಷೇಪ ಅಗತ್ಯ.
ಮಾಸ್ಕ್ ಮತ್ತು ನಿಯಂತ್ರಕ ತೀರುವೆ ನೋಡಿ ಮತ್ತು ಪ್ರವಾಹ ಸಂದರ್ಭದಲ್ಲಿ ಉಸಿರಾಡಲು ಸಾಮರ್ಥ್ಯವನ್ನು ಖಚಿತಪಡಿಸಿಕೊಳ್ಳಲು ಅಗತ್ಯವಾಗುತ್ತದೆ. ಇದು ಸುಲಭವಾಗಿ ಸಂಭವಿಸಬಹುದು ಮತ್ತು ತುರ್ತು ಸಮಯ ಎಂದು ಪರಿಗಣಿಸಲಾಗುವುದಿಲ್ಲ.
ತೇಲುವ ನಿಯಂತ್ರಣ ಮತ್ತು ಧುಮುಕುವವನ ಟ್ರಿಮ್ ಆಗಾಗ್ಗೆ ಹೊಂದಾಣಿಕೆ (ವಿಶೇಷವಾಗಿ ಆಳವಾದ ಬದಲಾವಣೆಗಳನ್ನು ಸಮಯದಲ್ಲಿ) ಡೈವ್ ಸಮಯದಲ್ಲಿ ಸುರಕ್ಷಿತ ಮತ್ತು ಅನುಕೂಲಕರ ನೀರಿನ ಚಲನಶೀಲತೆ ಖಚಿತಪಡಿಸಿಕೊಳ್ಳಲು ಅಗತ್ಯವಿರುತ್ತದೆ.
ಬಡ್ಡಿ ಚೆಕ್, ಉಸಿರಾಟದ ಅನಿಲ ಮೇಲ್ವಿಚಾರಣೆ, ಮತ್ತು ಒತ್ತಡ ನಿವಾರಣೆ ಸ್ಥಿತಿ ಮೇಲ್ವಿಚಾರಣೆ ಡೈವ್ ಯೋಜನೆ ನಂತರ ಮತ್ತು ಗುಂಪಿನ ಸದಸ್ಯರು ತುರ್ತು ಪರಸ್ಪರ ಸಹಾಯ ಸುರಕ್ಷಿತ ಮತ್ತು ಲಭ್ಯವಿರುವ ಖಚಿತಪಡಿಸಲು ನಿರ್ವಹಿಸುತ್ತಾರೆ.
ಆರೋಹಣ ನಿಶ್ಯಕ್ತಿ, ಮತ್ತು ಎತ್ತಿ: ಕರಗಿರುವ ಅನಿಲಗಳು ಸುರಕ್ಷಿತವಾಗಿ ಬಿಡುಗಡೆ ಆರೋಹಣ ಬರತ್ರುಮಾಸ್ ತಪ್ಪಿಸಬಹುದು, ಮತ್ತು ಮೇಲ್ಮೈ ಸುರಕ್ಷಿತ ಎಂದು ಖಚಿತಪಡಿಸಿಕೊಳ್ಳಬಹುದು.
ಭಸ್ಮ
ಆಯುರ್ವೇದದಲ್ಲಿ ಭಸ್ಮವನ್ನು ಭಸ್ಮೀಕರಣದಿಂದ ಪಡೆದ ಪದಾರ್ಥವೆಂದು ವ್ಯಾಖ್ಯಾನಿಸಲಾಗಿದೆ.
ಭಸ್ಮ ಮತ್ತು ಪಿಷ್ಟಿಯನ್ನು (ಪುಡಿಮಾಡಿದ ರತ್ನ ಅಥವಾ ಲೋಹ) ಮೂಲಿಕೆಗಳೊಂದಿಗೆ ಆಯುರ್ವೇದದಲ್ಲಿ ಔಷಧೀಯ ವಸ್ತುವಾಗಿ ಗಂಭೀರ ಕಾಯಿಲೆಗಳ ಚಿಕಿತ್ಸೆಗೆ ಬಳಸಲಾಗುತ್ತದೆ, ಸ್ವಲ್ಪ ಮಟ್ಟಿಗೆ ಯುನಾನಿ ವೈದ್ಯ ಪದ್ಧತಿಯಲ್ಲಿ ಕೂಡ. ಈ ಔಷಧಿಗಳನ್ನು ತಯಾರಿಸುವ ವಿಧಾನಗಳು ಸಮಯ ತೆಗೆದುಕೊಳ್ಳುತ್ತವೆ ಮತ್ತು ಸಂಕೀರ್ಣವಾಗಿವೆ.
ಭಸ್ಮವು ರತ್ನ ಅಥವಾ ಲೋಹವನ್ನು ಬೂದಿಯಾಗಿ ಪರಿವರ್ತಿಸಿದಾಗ ತಯಾರಾದ ಪದಾರ್ಥವಾಗಿರುತ್ತದೆ. ರತ್ನಗಳು ಅಥವಾ ಲೋಹಗಳನ್ನು ಶುದ್ಧೀಕರಿಸಿ, ಪೇಷಣದ ಪ್ರಕ್ರಿಯೆಗೆ ಒಳಪಡಿಸಿ, ಮೂಲಿಕೆ ಸಾರಗಳಲ್ಲಿ ನೆನೆಸಿ ಮೆದುವಾಗಿಸಲಾಗುತ್ತದೆ. ಅದರಿಂದ ಪಡೆದ ಕಣಕವನ್ನು ಭಸ್ಮೀಕರಿಸಿ ಬೂದಿಯನ್ನು ಪಡೆಯಲಾಗುತ್ತದೆ.
ಭಸ್ಮದ ತಯಾರಿಕೆಯಲ್ಲಿ ಸೇರಿದ ವಿವಿಧ ಹಂತಗಳೆಂದರೆ: ಶೋಧನ, ಮಾರಣ, ಚಲನ, ಧಾವನ, ಗಲನ, ಪುಟ್ಟನ, ಮರ್ದನ, ಭವನ, ಅಮೃತೀಕರಣ ಮತ್ತು ಸಂಧಾರಣ.
ಬಾಹ್ಯ ಸಂಪರ್ಕಗಳು
ವರ್ಗ:ಆಯುರ್ವೇದಿಕ ಮದ್ದುಗಳು
ಹಿಡಿಂಬಾ ದೇವಿ ದೇವಾಲಯ
thumb
ಪ್ಲಾಂಟಿಕ್ಸ್
ಪ್ಲಾಂಟಿಕ್ಸ್ ರೈತರು, ಕೃಷಿ ಅಧಿಕಾರಿಗಳು ಮತ್ತು ತೋಟಗಾರರಿಗಾಗಿ ಇರುವ ಒಂದು ಮೊಬೈಲ್ ಬೆಳೆ ಸಲಹಾ ಅಪ್ಲಿಕೇಶನ್. ಪ್ಲಾಂಟಿಕ್ಸ್ ಅನ್ನು ಬರ್ಲಿನ್ ಮೂಲದ ಎಐ ಸ್ಟಾರ್ಟ್ಅಪ್ PEAT GmbH ಅಭಿವೃದ್ಧಿಪಡಿಸಿದೆ. ಕೀಟ ಹಾನಿ, ಸಸ್ಯ ರೋಗಗಳು ಮತ್ತು ಬೆಳೆಗಳ ಮೇಲೆ ಪರಿಣಾಮ ಬೀರುವ ಪೋಷಕಾಂಶಗಳ ಕೊರತೆಯನ್ನು ಪತ್ತೆಹಚ್ಚಿ, ಅನುಗುಣವಾದ ಚಿಕಿತ್ಸಾ ಕ್ರಮಗಳನ್ನು ನೀಡುವುದಾಗಿ ಅಪ್ಲಿಕೇಶನ್ ಹೇಳಿಕೊಂಡಿದೆ. ಸಸ್ಯ ಆರೋಗ್ಯ ಸಮಸ್ಯೆಗಳನ್ನು ಚರ್ಚಿಸಲು ಬಳಕೆದಾರರು ಆನ್‌ಲೈನ್ ಸಮುದಾಯದಲ್ಲಿ ಭಾಗವಹಿಸಬಹುದು. ಅಲ್ಲಿ ಅವರು ವಿಜ್ಞಾನಿಗಳು, ರೈತರು ಮತ್ತು ಸಸ್ಯ ತಜ್ಞರನ್ನು ಸಂಪರ್ಕಿಸಬಹುದು. ರೈತರು ಸ್ಥಳೀಯ ಹವಾಮಾನವನ್ನು ನೋಡಬಹುದು, ಋತುವಿನುದ್ದಕ್ಕೂ ಉತ್ತಮ ಕೃಷಿ ಸಲಹೆಯನ್ನು ಪಡೆಯಬಹುದು ಮತ್ತು ತಮ್ಮ ಸುತ್ತಮುತ್ತಲಿನ ಪ್ರದೇಶದಲ್ಲಿ ಯಾವುದಾದರೂ ರೋಗ ಹರಡಿದರೆ ಅದರ ಕುರಿತು ರೋಗ ಎಚ್ಚರಿಕೆಗಳನ್ನು ಪಡೆಯಬಹುದು.
ಹಿಡಿಂಬಾ ದೇವಿ ದೇವಾಲಯ
ಹಿಡಿಂಬಾ ದೇವಿ ದೇವಾಲಯವು (ಸ್ಥಳೀಯವಾಗಿ ಢುಂಗರಿ ದೇವಾಲಯ ಎಂದು ಪರಿಚಿತವಾಗಿದೆ ) ಉತ್ತರ ಭಾರತದ ಹಿಮಾಚಲ ಪ್ರದೇಶ ರಾಜ್ಯದ ಒಂದು ಗಿರಿಧಾಮವಾದ ಮನಾಲಿಯಲ್ಲಿ ಸ್ಥಿತವಾಗಿದೆ. ಇದು ಪುರಾತನ ಗುಹೆ ದೇವಾಲಯವಾಗಿದ್ದು, ಭಾರತೀಯ ಮಹಾಕಾವ್ಯ ಮಹಾಭಾರತದ ವ್ಯಕ್ತಿಯಾದ ಭೀಮನ ಪತ್ನಿ ಹಿಡಿಂಬಿ ದೇವಿಗೆ ಸಮರ್ಪಿತವಾಗಿದೆ. ಹಿಮಾಲಯದ ಕೆಳಭಾಗದಲ್ಲಿನ ಢುಂಗಿರಿ ವನ್ ವಿಹಾರ್ ಎಂಬ ಸೀಡರ್ ಮರಗಳ ಅರಣ್ಯದಿಂದ ದೇವಾಲಯವು ಸುತ್ತುವರಿಯಲ್ಪಟ್ಟಿದೆ. ಈ ಅಭಯಾರಣ್ಯವನ್ನು ದೇವತೆಯ ಪ್ರತಿರೂಪವಾಗಿ ಪೂಜಿಸಲಾಗುತ್ತಿದ್ದ, ನೆಲದಿಂದ ಹೊರಬಂದ ಬೃಹತ್ ಬಂಡೆಯ ಮೇಲೆ ನಿರ್ಮಿಸಲಾಗಿದೆ. ಈ ರಚನೆಯನ್ನು 1553 ರಲ್ಲಿ ಮಹಾರಾಜ ಬಹಾದೂರ್ ಸಿಂಗ್ ನಿರ್ಮಿಸಿದರು.
ಪ್ಲಾಂಟಿಕ್ಸ್
ಇತಿಹಾಸ
PEAT GmbH 2015 ರಲ್ಲಿ ಪ್ಲಾಂಟಿಕ್ಸ್ ಅಪ್ಲಿಕೇಶನ್ ಅನ್ನು ಪ್ರಾರಂಭಿಸಿತು. ಏಪ್ರಿಲ್ 2020 ರಲ್ಲಿ PEAT ಸ್ವಿಸ್-ಇಂಡಿಯನ್ ಸ್ಟಾರ್ಟ್ಅಪ್ ಆದ ಸೇಲ್ಸ್‌ಬೀ ಅನ್ನು ಸ್ವಾಧೀನಪಡಿಸಿಕೊಂಡಿತು. ಕಂಪನಿಯು ಬಿಬಿಸಿ, ಫಾರ್ಚೂನ್ , ವೈರ್ಡ್ , ಎಂಐಟಿ ಟೆಕ್ನಾಲಜಿ ರಿವ್ಯೂ ಮತ್ತು ನೇಚರ್ ನಂತಹ ಪ್ರಮುಖ ಮಾಧ್ಯಮಗಳಲ್ಲಿ ಕಾಣಿಸಿಕೊಂಡಿದೆ. ಅಷ್ಟೇ ಅಲ್ಲದೆ ಕರ್ನಾಟಕದ ವೃತ್ತಪತ್ರಿಕೆಗಳಾದ ಪ್ರಜಾವಾಣಿ, ಉದಯವಾಣಿಗಳಲ್ಲೂ , ಇದರ ಬಗೆಗೆ ಲೇಖನಗಳು ಬಂದಿವೆ. ಇದಕ್ಕೆ ವಿಶ್ವಸಂಸ್ಥೆಯಿಂದ ಸಿಬಿಐಟಿ ಇನ್ನೋವೇಶನ್ ಪ್ರಶಸ್ತಿ ಮತ್ತು ಯುಎಸ್ಐಐಡಿ ಡಿಜಿಟಲ್ ಸ್ಮಾರ್ಟ್ ಫಾರ್ಮಿಂಗ್ ಪ್ರಶಸ್ತಿ ಮತ್ತು ವರ್ಲ್ಡ್ಸ್ ಸಮಿಟ್ ಪ್ರಶಸ್ತಿ ದೊರೆತಿದೆ.
ಹಿಡಿಂಬಾ ದೇವಿ ದೇವಾಲಯ
ಹಿಡಿಂಬಾ ದೇವಿ ಪೂಜೆ
ಮನಾಲಿಯಲ್ಲಿನ ಜನರು ಹಿಡಿಂಬಾ ದೇವಿಯನ್ನು ದೇವತೆಯಾಗಿ ಪೂಜಿಸುತ್ತಾರೆ. ನವರಾತ್ರಿಯ ಸಮಯದಲ್ಲಿ ರಾಷ್ಟ್ರದಾದ್ಯಂತದ ಎಲ್ಲಾ ಹಿಂದೂಗಳು ದುರ್ಗಾ ದೇವಿಯನ್ನು ಪೂಜಿಸುತ್ತಾರೆ, ಆದರೆ ಮನಾಲಿಯಲ್ಲಿನ ಜನರು ಹಿಡಿಂಬಾ ದೇವಿಯನ್ನು ಪೂಜಿಸುತ್ತಾರೆ. ದೇವಾಲಯದ ಹೊರಗೆ ಜನರ ಸರತಿ ಸಾಲುಗಳನ್ನು ಕಾಣಬಹುದು, ಆದರೆ ನವರಾತ್ರಿಯ ಸಮಯದಲ್ಲಿ ಜನಸಂದಣಿ ಹೆಚ್ಚಾಗುತ್ತದೆ.
ಪ್ಲಾಂಟಿಕ್ಸ್
ಸಹಯೋಗಿಗಳು
ಪ್ಲಾಂಟಿಕ್ಸ್ ಅಂತರರಾಷ್ಟ್ರೀಯ ಸಂಶೋಧನಾ ಸಂಸ್ಥೆಗಳು ಮತ್ತು ಅಂತರ್ ಸರ್ಕಾರಿ ಸಂಸ್ಥೆಗಳಾದ ಇಕ್ರಿಸಾಟ್ (ಇಂಟರ್ನ್ಯಾಷನಲ್ ಕ್ರಾಪ್ಸ್ ರಿಸರ್ಚ್ ಇನ್ಸ್ಟಿಟ್ಯೂಟ್ ಫಾರ್ ಸೆಮಿ-ಅರಿಡ್ ಟ್ರಾಪಿಕ್ಸ್), ಸಿಐಎಂಎಂವೈಟಿ (ಅಂತರರಾಷ್ಟ್ರೀಯ ಮೆಕ್ಕೆ ಜೋಳ ಮತ್ತು ಗೋಧಿ ಸುಧಾರಣಾ ಕೇಂದ್ರ) ಮತ್ತು ಸಿಎಬಿಐ (ಕೃಷಿ ಮತ್ತು ಜೈವಿಕ ವಿಜ್ಞಾನ ಕೇಂದ್ರ) ಕೇಂದ್ರಗಳೊಂದಿಗೆ ಸಹಯೋಗ ಹೊಂದಿದೆ.
ಹಿಡಿಂಬಾ ದೇವಿ ದೇವಾಲಯ
ವಿನ್ಯಾಸ
ಹಿಡಿಂಬಾ ದೇವಿ ದೇವಾಲಯವು ಸಂಕೀರ್ಣವಾದ ಕೆತ್ತಲ್ಪಟ್ಟ ಮರದ ಬಾಗಿಲುಗಳನ್ನು ಮತ್ತು ಗರ್ಭಗುಡಿಯ ಮೇಲಿರುವ 24 ಮೀಟರ್ ಎತ್ತರದ ಮರದ "ಶಿಖರ" ಅಥವಾ ಗೋಪುರವನ್ನು ಹೊಂದಿದೆ. ಗೋಪುರವು ಮರದ ಚೌಕಟ್ಟುಗಳಿಂದ ಆವೃತವಾದ ಮೂರು ಚೌಕಾಕಾರದ ಚಾವಣಿಗಳನ್ನು ಮತ್ತು ಮೇಲ್ಭಾಗದಲ್ಲಿ ನಾಲ್ಕನೇ ಹಿತ್ತಾಳೆ ಶಂಕುವಿನಾಕಾರದ ಛಾವಣಿಯನ್ನು ಒಳಗೊಂಡಿದೆ. ಭೂ ದೇವತೆ ದುರ್ಗಾ ಮುಖ್ಯ ಬಾಗಿಲಿನ ಕೆತ್ತನೆಗಳ ವಿಷಯವಾಗಿದ್ದಾಳೆ. ಪ್ರಾಣಿಗಳು, ಎಲೆಗಳ ವಿನ್ಯಾಸಗಳು, ನರ್ತಕರು, ಶ್ರೀಕೃಷ್ಣನ ಜೀವನದ ದೃಶ್ಯಗಳು ಮತ್ತು ನವಗ್ರಹಗಳನ್ನು ಸಹ ಚಿತ್ರಿಸಲಾಗಿದೆ. thumb| ಹಿಮಾಚಲ ಪ್ರದೇಶದ ಮನಾಲಿಯಲ್ಲಿನ ಹಡಿಂಬಾ ದೇವಸ್ಥಾನದ ಬಳಿ ಒಂದು ಚಮರೀಮೃಗ left|thumb|333x333px| ಹಿಡಿಂಬಾ ದೇವಿ ದೇವಸ್ಥಾನದಲ್ಲಿ ನಾಮಫಲಕ thumb| ಪಾರ್ಶ್ವ ನೋಟ, ಹಿಡಿಂಬಾ ದೇವಿ ದೇವಸ್ಥಾನ
ಪ್ಲಾಂಟಿಕ್ಸ್
ಉಲ್ಲೇಖಗಳು
ವರ್ಗ:ಸಂವಹನ
ಹಿಡಿಂಬಾ ದೇವಿ ದೇವಾಲಯ
ಹೊರಗಿನ ಕೊಂಡಿಗಳು
ವರ್ಗ:ಹಿಮಾಚಲ ಪ್ರದೇಶ ವರ್ಗ:ದೇವಾಲಯಗಳು
ಕೃಷಿಪೀಡಕಗಳು ಮತ್ತು ಅವುಗಳ ನಿಯಂತ್ರಣ
ಇಲಿ, ಮಂಗ, ಹಂದಿ ಮೊದಲಾದ ಸಸ್ತನಿಗಳು, ಹಲವಾರು ಬಗೆಯ ಪಕ್ಷಿಗಳು, ಕೀಟಗಳು, ರೋಗಾಣುಗಳು ಕಳೆಗಳು, ಮುಂತಾದವು ಕೃಷಿಪೀಡಕಗಳು. ಇವುಗಳ ಪೀಡನೆಯಿಂದ ಪೈರುಗಳಿಗೆ ಅಪಾರ ನಷ್ಟ ಉಂಟಾಗುತ್ತದೆ. ಕೃಷಿಗೆ ನಷ್ಟಕಾರಿಗಳಾದ ಕೆಲವು ಮುಖ್ಯ ಕೀಟಗಳನ್ನೂ ಅವುಗಳ ನಿವಾರಣೋಪಾಯಗಳನ್ನೂ ಮುಂದೆ ಚರ್ಚಿಸಿದೆ.
ರಸಹೀರಿ ನಷ್ಟಪಡಿಸುವ ಕೀಟಗಳು
ಈ ಪಂಗಡದ ಕೀಟಗಳಲ್ಲಿ ಸಸ್ಯ ಹೇನುಗಳು ಮುಖ್ಯ. ಇವುಗಳಿಂದ ಬಾಧಿಸಲ್ಪಡದ ಸಸ್ಯವೇ ಇಲ್ಲವೆನ್ನಬಹುದು. ಇವು ವಿಶ್ವವ್ಯಾಪಿ, ಅಸಂಖ್ಯಾತ, ಸಣ್ಣ, ಮೃದು, ವಿವಿಧ ಬಣ್ಣದವು-ಹಸಿರು, ಕಪ್ಪು, ಬೂದು, ಪಾಟಲ- ಹೀಗೆ ಈ ಹೇನುಗಳಿಗೆ ಸಾಮಾನ್ಯವಾಗಿ ರೆಕ್ಕೆಗಳಿಲ್ಲ. ಹಿಂಭಾಗದ ಇಕ್ಕೆಲಗಳಲ್ಲಿ ಒಂದೊಂದು ಮಯಣದ ನಾಳಗಳು (ಕಾರ್ನಿಕಲ್) ಇವೆ. ಸಸ್ಯದ ಚಿಗುರ ಸುಳಿ ಹೂ ಮುಂತಾದ ಎಳೆಯ ಭಾಗಗಳಿಗೆ ತಮ್ಮ ಮೂತಿಯನ್ನು ಚುಚ್ಚಿ ರಸವನ್ನು ಹೀರುತ್ತವೆ. ಆದ್ದರಿಂದ ಸಸ್ಯಗಳು ಬಾಡಿ ಒಣಗುತ್ತವೆ. ಜೊತೆಯಲ್ಲೇ ಹೇನುಗಳು ವಿಸರ್ಜಿಸುವ ಸಿಹಿ ಅಂಟು ಎಲೆಗಳ ಮೇಲೆ ಬಿದ್ದು ಅದರ ಮೇಲೆ ಕಪ್ಪು ಬೂಷ್ಟು ಬೆಳೆದು ದ್ಯುತಿಸಂಶ್ಲೇಷಣ ಕಾರ್ಯವೂ ನಿಂತು ನಷ್ಟವಾಗುತ್ತದೆ. ಹಲವು ಬಗೆ ಸಸ್ಯ ಹೇನುಗಳು ನಂಜು ರೋಗಗಳನ್ನು ಹರಡುತ್ತವೆ. ಸಸ್ಯಹೇನುಗಳಿಂದ ನಷ್ಟಪಡುವ ಬೆಳೆಗಳು ಮುಖ್ಯವಾಗಿ ಹತ್ತಿ, ಜೋಳ, ರಾಗಿ, ಅವರೆ, ಅಲಸಂದೆ, ಕೋಸು ಮುಂತಾದ ತರಕಾರಿಗಳು, ನೆಲಗಡಲೆ, ಕಿತ್ತಳೆ ಜಾತಿ ಗಿಡಮರಗಳು ಮಾವು, ಹಲಸು, ದಾಳಿಂಬ ಇತ್ಯಾದಿ ಹಣ್ಣಿನ ಮರಗಳು, ಹೊಗೆಸೊಪ್ಪು, ಗುಲಾಬಿ ಹೂ ಗಿಡಗಳು, ತೋಟದ ಬೆಳೆಗಳು ಇತ್ಯಾದಿ. ಸಸ್ಯ ಹೇನುಗಳು ಅನಿಷೇಚಕ ಜನನದಿಂದ ಸಂತಾನೋತ್ಪತ್ತಿ ಮಾಡುವುದರಿಂದ ವಿಶೇಷವಾಗಿ ಹೆಚ್ಚುತ್ತವೆ. ಇವುಗಳಲ್ಲಿ ರೆಕ್ಕೆಗಳುಳ್ಳ ಹೇನುಗಳೂ ತಲೆದೋರುವುದುಂಟು. ಈ ಪ್ರಾಣಿಗಳ ಹತೋಟಿಗೆ ಅವುಗಳ ನೈಸರ್ಗಿಕ ಶತ್ರುಗಳು ಸಹಾಯಕ. ಗುಲಗಂಜಿಹುಳಗಳು, ಸಿರ್ಫಿಡ್ ನೊಣಗಳು, ಕ್ರೈಸೊಪಿಡ್ ಕೀಟಗಳು ಸಾಕಷ್ಟಿದ್ದರೆ ರಾಸಾಯನಿಕಗಳು ಬೇಕಾಗುವುದಿಲ್ಲ. ಅವಿಲ್ಲದಿದ್ದಾಗ ಹೊಂಗೆ ಎಣ್ಣೆ, ರಾಳದ ಸಾಬೂನು, ಹೊಗೆಸೊಪ್ಪಿನ ಕಷಾಯ ಅಥವಾ ಯಾವುದಾದರೂ ರಂಜಕ ಕ್ರಿಮಿನಾಶಕವನ್ನು ಉಪಯೋಗಿಸಬಹುದು.
ಬೂಷ್ಟುತಿಗಣೆಗಳು ಶಲ್ಕಕೀಟಗಳು ಬಿಳಿನೊಣಗಳು (ಅಲೆರೋಡಿಡ್)
ಇವು ಸಹ ರಸವನ್ನು ಹೀರುವ ಕೀಟಗಳೇ. ಈ ಪಂಗಡದ ಕೀಟಗಳೂ ಸಸ್ಯ ಹೇನುಗಳಂತೆ ಅಸಂಖ್ಯಾತವಾಗಿ ಒಟ್ಟಾಗಿದ್ದು ರಸವನ್ನು ಸದಾ ಹೀರಿ ವೈರಿಗೆ ಸಾವು ಉಂಟು ಮಾಡುತ್ತವೆ. ರಚನೆಯಲ್ಲಿ ಒಂದೊಂದಕ್ಕೂ ವ್ಯತ್ಯಾಸವಿದೆ. ಲೈಂಗಿಕ ವ್ಯತ್ಯಾಸವೂ ಉಂಟು. ಮರಿಗಳು ಒಂದೆರಡು ದಿನ ಹರಿದಾಡಿ ಸೂಕ್ತವಾದೆಡೆ ನೆಲೆಸಿದ ಮೇಲೆ ಮತ್ತೆ ಚಲಿಸುವುದಿಲ್ಲ. ವಿಶ್ವವ್ಯಾಪಿಯಾದರೂ ಉಷ್ಣವಲಯದಲ್ಲಿ ಹೆಚ್ಚು. ಇವು ತೋಟದ ಬೆಳೆಗಳು ಮತ್ತು ಹಣ್ಣಿನ ಗಿಡ ಮರಗಳ ಕೆಟ್ಟ ಶತ್ರುಗಳು. ಬೂಷ್ಟು ತಿಗಣೆ ಮತ್ತು ಶಲ್ಕ ಕೀಟಗಳಲ್ಲಿ ಗಂಡುಗಳು ಆಗಾಗ ಮಾತ್ರ ಕಾಣಿಸಿಕೊಳ್ಳುತ್ತವೆ. ರೆಕ್ಕೆಗಳು ಒಂದೇ ಜೊತೆ. ಬೂಷ್ಟು ತಿಗಣೆಹೆಣ್ಣು ಗುಂಡು, ಅದರ ಹಿಂಭಾಗದಲ್ಲಿ ಹತ್ತಿಯಂಥ ಅಂಡಕೋಶ ಬೆಳೆದು ಅದರೊಳಗೆ ಮೊಟ್ಟೆ ಮರಿಗಳಿರುತ್ತವೆ. ಚಲನೆ ಇಲ್ಲ. ಶಲ್ಕ ಕೀಟಗಳ ಹೆಣ್ಣುಗಳೂ ಗುಂಡು. ಅವುಗಳ ಮೈಮೆಲೆ ತೆಳುವಾದ ಗಟ್ಟಿಯಾದ ಚಿಪ್ಪಿರುತ್ತದೆ. ಕೆಲವು ಮೃದು ಶಲ್ಕಗಳು ಕೆಲವು ಗಡಸು ಶಲ್ಕಗಳು. ಬಿಳಿ ನೊಣಗಳ ಮೈ ರೆಕ್ಕೆಗಳ ಮೇಲೆ ಮಯಣದ ಪುಡಿ ತುಂಬಿರುತ್ತದೆ. ಹೆಣ್ಣು ಗಂಡುಗಳೆರಡಕ್ಕೂ ನಾಲ್ಕು ರೆಕ್ಕೆಗಳಿವೆ; ಎರಡೂ ಚಲಿಸಿ ಹಾರಾಡಿ ರಸವನ್ನು ಹೀರುತ್ತವೆ; ಅಲ್ಲದೆ ನಂಜು ರೋಗವನ್ನು ಸಹ ಹರಡುತ್ತವೆ. ಈ ಪಂಗಡದ ಶತ್ರುಗಳು ಕಬ್ಬಿನ ಬೂಷ್ಟು ತಿಗಣೆ ಮತ್ತು ಬಿಳಿತಿಗಣೆ, ಬತ್ತದ ಬೂಷ್ಟೆ ತಿಗಣೆ, ಕಿತ್ತಳೆ ಜಾತಿ ಗಿಡಮರಗಳ ಬಿಳಿ ತಿಗಣೆ, ಕಾಫಿಯ ಹಸಿರು ತಿಗಣೆ, ಕ್ರೋಟನ್ ಗಿಡಗಳ ಬೂಷ್ಟು ತಿಗಣೆ, ಹುಣಸೆ, ಮೆಣಸು ಮೊದಲಾದ ಗಿಡಮರಗಳ ಶಲ್ಕ ಕೀಟಗಳು, ಮಾವಿನ ಬೂಷ್ಟು ತಿಗಣೆ, ಹರಳಿನ ಬಿಳಿ ತಿಗಣೆ, ಇತ್ಯಾದಿ. ಈ ಕೀಟಗಳ ಹತೋಟಿಗೆ ಅವು ಹೆಚ್ಚಾಗಿ ಮುತ್ತಿರುವ ಸಸ್ಯ ಭಾಗಗಳನ್ನು ಕತ್ತರಿಸಿ ನಾಶಮಾಡಬೇಕು. ಆಮೇಲೆ ಸಸ್ಯಹೇನುಗಳಿಗೆ ಮಾಡಿದಂತೆ ಸ್ಪರ್ಶ ಕೀಟನಾಶಕವನ್ನು ಉಪಯೋಗಿಸಬಹುದು. ಈ ಕೀಟಗಳನ್ನು ಹರಡುವ ಇರುವೆಗಳಿದ್ದಲ್ಲಿ ಅವುಗಳ ಗೂಡನ್ನು ನಾಶಮಾಡಬೇಕು. ನೈಸರ್ಗಿಕ ಶತ್ರುಗಳ ಉಪಯೋಗದಿಂದ ಅವನ್ನು ಹತೋಟಿಯಲ್ಲಿಡಬಹುದು.
ಥ್ರಿಪ್ಸ್
ಇವು ಥೈಸನಾಪ್ಟರ ತರಗತಿಯ ಕೀಟಗಳು. ಗಾತ್ರದಲ್ಲಿ ಸಣ್ಣ. ತಮ್ಮ ಮೂತಿಯಿಂದ ಸಸ್ಯಭಾಗಗಳನ್ನು ಉಜ್ಜಿ ಹೊರಸೂಸಿದ ರಸವನ್ನು ಹೀರುತ್ತವೆ. ಕೆಲವು ಸಸ್ಯಗಳ ಮೇಲೆ ಗಂಟುಗಳನ್ನು ಮಾಡುತ್ತವೆ. ಇವುಗಳಿಂದಾಗುವ ನಷ್ಟ ಸ್ವಲ್ಪ ಹೆಚ್ಚು ಕಡಿಮೆ ಸಸ್ಯ ಹೇನುಗಳು ಮತ್ತು ಬೂಷ್ಟು ತಿಗಣೆಗಳಿಂದಾಗುವಂತೆಯೇ. ಕೆಲವು ಥ್ರಿಪ್ಸ್‍ಗಳಿಂದ ಅಷ್ಟೇನೂ ನಷ್ಟವಾಗದಿದ್ದರೂ ಅವು ಪೀಡೆಗಳಂತೂ ಹೌದು. ಉದಾಹರಣೆಗೆ ಬತ್ತದ ಥ್ರಿಪ್ಸ್ ಒರೈಜಿ, ನೀರುಳ್ಳಿ ಬೆಳ್ಳುಳ್ಳಿಗಳ ಥ್ರಿಪ್ಸ್ ಟಬಾಸಿ, ಮೆಣಸೆಮುರ್ಡರೋಗದ ಸರ್ಟೊಥ್ರಿಪ್ಸ್ ಡಾರ್ಸಾಲಿಸ್; ಅರಿಸಿನದ ಪ್ಯಾಂಕಿಟೊಥ್ರಿಪ್ಸ್, ದ್ರಾಕ್ಷಿಯ ರ್ಹಿಪಿಪೋರೊಥ್ರಿಪ್ಸ್; ಕೋಕೋ ಮೇಲಿನ ಸೆಲನೊಥ್ರಿಪ್ಸ್ ಇತ್ಯಾದಿ. ಹೊಗೆಸೊಪ್ಪಿನ ಕಷಾಯದಂಥ ಸ್ಪರ್ಶನಾಶಕದಿಂದ ಥ್ರಿಪ್ಸ್ ಕೀಟಗಳನ್ನು ಹತೋಟಿಗೊಳಿಸಬಹುದು.
ಕೊರೆಯುವ ಕೀಟಗಳು
ಇವು ಸಸ್ಯಗಳ ಬೇರು, ಕಾಂಡ, ರೆಂಬೆ, ಮೊಗ್ಗು, ಹಣ್ಣು ಬೀಜಗಳನ್ನು ಕೊರೆದು ಅಂಗಾಂಶವನ್ನು ತಿನ್ನುತ್ತವೆ. ಲೆಪಿಡಾಪ್ಟರ, ಕೋಲಿಯಾಪ್ಟರ ಮತ್ತು ಡಿಪ್ಟರ ಗಣಗಳಿಗೆ ಸೇರಿವೆ. ಇವುಗಳ ಮರಿಗಳು ಕ್ಯಾಟರ್‍ಪಿಲ್ಲರ್, ಗ್ರಬ್ ಮತ್ತು ಮ್ಯಾಗಟ್. ಇವು ಸಸ್ಯಗಳನ್ನು ಕೊರೆಯಲು ತೊಡಗುತ್ತವೆ. ತಾಯಿ ಕೀಟಗಳು ತಮ್ಮ ಮೊಟ್ಟೆಗಳನ್ನು ಆಸರೆ ಸಸ್ಯಗಳ ಮೇಲೆ ಅಥವಾ ತೊಗಟೆ ಕೆಳಗೆ ಇಡುತ್ತವೆ. ಮೊಟ್ಟೆಗಳಿಂದ ಬಂದ ಮರಿಗಳು ಕಾಂಡ, ಎಲೆ ಇತ್ಯಾದಿ ಭಾಗಗಳನ್ನು ಕೊರೆದು ಒಳಗಡೆಯೇ ಬೆಳೆದು ಕೋಶಗಳಾಗಿ ಆಮೇಲೆ ರೆಕ್ಕೆಬಂದ ಕೀಟಗಳಾಗಿ ಹೊರಕ್ಕೆ ಬರುತ್ತವೆ. ಈ ಪಂಗಡದ ಕೀಟಗಳಲ್ಲಿ ಮುಖ್ಯವಾದವು ಬತ್ತದ ಕಾಂಡವನ್ನು ಕೊರೆಯುವ ಷೀನೊಬಿಯಸ್ ಇನ್‍ಸೆರ್ಟುಲಾಸ್, ಮಾವಿನ ಕಾಂಡವನ್ನು ಕೊರೆಯುವ ದುಂಬಿ, ಬ್ಯಾಟೊಸಿರ ರೂಫೊಮ್ಯಾಕ್ಯುಲೇಟಸ್, ಕಿತ್ತಳೆ ರೆಂಬೆ, ತೊಗಟೆಯನ್ನು ಕೊರೆಯುವ ಇಂಡಾರ್ಬೆಲ ಟೆಟ್ರೋನಿಸ್, ಜೋಳದ ಕಾಂಡದ ನೊಣ, ಎಥಿರಿಗೋನ ಇಂಡಿಕ, ಶೇಂಗದ ಬೇರಿನ ಭಾಗವನ್ನು ಕೊರೆಯುವ ಸ್ಫೆನಾಪ್ಟಿರ ಪೆರೊಟೆಟ್ಟಿ, ದ್ರಾಕ್ಷಿಯ ಕಾಂಡವನ್ನು ಸತ್ತು ಕೊರೆಯುವ ಸ್ಥೆನಿಯಾಸ್ ಗ್ರೈಸೇಟರ್, ಕಬ್ಬಿನ ಪೈರನ್ನು ಕೊರೆಯುವ ಕೈಲೊಟ್ರಿಯ ಇನ್‍ಫಸ್ಕಟೆಲ್ಲಸ್ ಬದನೆ ಸುಳಿ, ಕಾಯನ್ನು ಕೊರೆಯುವ ಲೂಸಿನೋಡಿಸ್ ಆರ್ಬೊನಾಲಿಸ್, ಹತ್ತಿ ಕಾಯಿಗಳ ಪ್ಲಾಟಿಡ್ರ ಗಾಸಿಪಿಯೆಲ್ಲ, ಎರಿಯಾಸ್ ಬಗೆಗಳು ಇತ್ಯಾದಿ. ಕೊರೆಯುವ ಕೀಟಗಳ ಹತೋಟಿ ಸುಲಭವಲ್ಲ. ಅಂಗಾಂಶದೊಳಗಿರುವ ಕೀಟಗಳಿಗೆ ಕೀಟನಾಶಕಗಳು ತಗಲುವುದಿಲ್ಲ. ಅವುಗಳ ನಿವಾರಣೆ ಮುಖ್ಯ. ಅವುಗಳ ತಾಯಿ ಕೀಟಗಳ ಮೊಟ್ಟೆಗಳನ್ನಿಡುವುದನ್ನು ತಪ್ಪಿಸಬೇಕು. ಅದಕ್ಕಾಗಿ ಕೀಟನಾಶಕಗಳನ್ನು ಬಳಸಬಹುದು. ಕೊರೆದ ಭಾಗಗಳನ್ನು ಹುಳುಗಳ ಸಹಿತ ಕತ್ತರಿಸಿ ಸುಡಬೇಕು.
ಮೇಲ್ಮೈ ಕೀಟಗಳು
ಬೀಜಗಳು ಮೊಳೆತು ಮೇಲಕ್ಕೆ ಬರುತ್ತಿರುವ ಸಸಿಗಳನ್ನು ಇವು ನಷ್ಟಪಡಿಸುತ್ತವೆ. ಆಗಾಗ ಬೆಳೆದ ಗಿಡಗಳಿಗೂ ಕೆಲವು ಬೀಳುತ್ತವೆ. ಅವು ಭೂಮಿಯ ಮೇಲಿರುತ್ತವೆ; ಹಗಲಿನಲ್ಲಿ ಸಾಮಾನ್ಯವಾಗಿ ಅಡಗಿರುತ್ತವೆ. ಕತ್ತರಿಸುವ ಹುಳುಗಳು, ಮಿಡತೆಗಳು, ಮೇಲ್ಮೈ ದುಂಬಿಗಳು ಈ ಗುಂಪಿಗೆ ಸೇರಿವೆ. ಕತ್ತರಿಸುವ ಹುಳುಗಳು ರಾತ್ರಿಯಲ್ಲಿ ಹರಿದಾಡಿ ಸಸಿಗಳ ಬುಡವನ್ನು ಕಡಿಯುತ್ತವೆ. ಹಿಂದಿನ ಸಾಯಂಕಾಲ ಸರಿಯಾಗಿದ್ದ ಗಿಡಗಳು ಮಾರನೇ ಬೆಳಗ್ಗೆ ಮುರಿದುಬಿದ್ದಿರುವ ದೃಶ್ಯ ಸಾಮಾನ್ಯ. ಅದು ಕತ್ತರಿಸುವ ಹುಳುಗಳಿಂದಾದದ್ದು. ಈ ಬಗೆಯ ಹುಳುಗಳು ವರ್ತುಳ, ಮೃದು, ದಪ್ಪ, ಅವುಗಳ ತಾಯಿ ಪತಂಗಗಳು ಬೂದು-ಕಪ್ಪು, ಹುಳುಗಳಿಗೆ ತೊಂದರೆಯಾದರೆ ಉಂಗುರಗಳಂತೆ ಸುತ್ತಿಕೊಳ್ಳುತ್ತವೆ. ಕೋಸು, ಮೆಣಸು, ನೀರುಳ್ಳಿ, ಬದನೆ ಮುಂತಾದ ಗಿಡಗಳಿಗೆ ಬೀಳುತ್ತವೆ. ಸಂಖ್ಯೆಯಲ್ಲಿ ಹೆಚ್ಚಿದ್ದಾಗ ಒಟ್ಟಾಗಿ ಸ್ಥಳದಿಂದ ಸ್ಥಳಕ್ಕೆ ಹರಿದು ಹೋಗುತ್ತವೆ. ಬೆಳೆದ ಹುಳುಗಳು ಭೂಮಿಯೊಳಗೆ ಕೋಶಗಳಾಗಿ ಆಮೇಲೆ ಚಿಟ್ಟೆಗಳು ಹೊರಕ್ಕೆ ಬರುತ್ತವೆ. ಉದಾಹರಣೆಗೆ ಹೊಗೆಸೊಪ್ಪಿನ ಪ್ರೊಡಿನಿಯ, ರಾಗಿಯ ಲ್ಯಾಫಿಗ್ಮ, ಬತ್ತದ ಸಿರ್ಫಿಸ್ ಮತ್ತು ಸ್ಪೊಡಾಪ್ಟಿರ, ಆಲೂಗಡ್ಡೆಯ ಯುಕ್ಸೋವ ಇತ್ಯಾದಿ. ಕೆಲವು ಮಿಡತೆಗಳು, ದುಂಬಿಗಳು ಕತ್ತರಿಸುವ ಹುಳಗಳಂತೆ ವರ್ತಿಸಿದರೂ ಅವುಗಳಿಂದ ಆಗುವ ನಷ್ಟ ಕಡಿಮೆ. ಈ ಕೀಟಗಳು ಬಣ್ಣದಲ್ಲಿ ಅವುಗಳ ಸನ್ನಿವೇಶಕ್ಕೆ ಹೊಂದಿಕೊಂಡು ಸುಲಭವಾಗಿ ಕಾಣಿಸದೆ ತಪ್ಪಿಸಿಕೊಳ್ಳುತ್ತವೆ. ಮಿಡತೆಗಳಲ್ಲಿ ಕ್ರೋಟೊಗೋನಸ್, ಈಲೋಪಸ್, ಅಟ್ರ್ಯಾಕ್ಟೊಮಾರ್ಫ, ಆಥ್ರ್ಯಾಕ್ರಿಸ್, ಹೈರೊಗ್ಲಿಫಸ್, ಕೋಲ್ಮೇನಿಯ ಮೊದಲಾದವು ಮುಖ್ಯ. ದುಂಬಿಗಳಲ್ಲಿ ಚಿಕ್ಕಟದುಂಬಿಗಳು, ಮೂತಿ ಹುಳುಗಳು, ಗೋನೊಸಿಫ್ಯಾಲಂ, ಓಪಟ್ರೋನ್ ಮೊದಲಾದವು ದ್ರಾಕ್ಷಿ, ಹೊಗೆಸೊಪ್ಪು, ಆಲೂಗಡ್ಡೆಗಳಿಗೆ ಬೀಳುತ್ತವೆ. ಈ ಬಗೆಯ ಕೀಟಗಳ ಹತೋಟಿಗೆ ವಿಷಬೆರೆತ ಆಹಾರವನ್ನು ಹಾಕಿ ಅವು ಅದನ್ನು ತಿಂದು ಸಾಯುವಂತೆ ಮಾಡಬಹುದು. ಬಲೆ ಚೀಲ ಮೊದಲಾದ ಸಾಧನಗಳಿಂದ ಅವನ್ನು ಹಿಡಿದು ನಾಶಮಾಡಬೇಕು.
ಭೂಮಿಯೊಳಗಿನ ಕೀಟಗಳು
ಈ ಬಗೆಯ ಕೀಟಗಳಲ್ಲಿ ಮುಖ್ಯವಾದವು ಚಿಮ್ಮಂಡೆಗಳು, ಗೆದ್ದಲು, ಇರುವೆಗಳು, ತಂತಿಹುಳುಗಳು ಮತ್ತು ಗೊಬ್ಬರದ ಹುಳುಗಳು, ಚಿಮ್ಮಂಡೆಗಳು ತೇವವಿರುವ ಸ್ಥಳಗಳು, ತೋಟಗಳು ಮತ್ತು ತರಕಾರಿ ತಾಕುಗಳಲ್ಲಿದ್ದು ರಾತ್ರಿ ಹೊರಕ್ಕೆ ಬಂದು ಸಸ್ಯಗಳ ಬೇರುಗಳನ್ನು ಕಡಿಯುತ್ತವೆ. ಆಗಾಗ ರಾತ್ರಿ ದೀಪಕ್ಕೆ ಮನೆಗಳಿಗೆ ಬರುವುದೂ ಉಂಟು. ಅವು ಜಿರ್ ಜಿರ್ ಎಂದು ಜೀರುವುದನ್ನು ಕೇಳಬಹುದು. ತಂತಿ ಹುಳುಗಳು ರಿಬ್ಬನ್ನಿನಂತೆ ಉದ್ದ, ಕ್ಲಿಕ್ ದುಂಬಿ ಮರಿಗಳು ಆಗಾಗ ಕೆಲವು ಸಸ್ಯಗಳ ಬೇರುಗಳನ್ನು ಮತ್ತು ಆಲೂಗಡ್ಡೆಗಳನ್ನು ನಷ್ಟ ಪಡಿಸಿದರೂ ಈ ದೇಶದಲ್ಲಿ ಅವು ಸಾಮಾನ್ಯವಲ್ಲ. ಗೆದ್ದಲು ಹುಳಗಳು ಮರಮುಟ್ಟು ಮತ್ತು ಒಣಗಿದ ವಸ್ತುಗಳನ್ನು ತಿಂದು ವಿಶೇಷ ನಷ್ಟಪಡಿಸುತ್ತವೆ. ಕೆಲವು ಸ್ಥಳಗಳಲ್ಲಿ ಕಬ್ಬು, ಶೇಂಗ, ದ್ರಾಕ್ಷಿ, ಗೋಧಿ ಮೊದಲಾದ ಸಸ್ಯಗಳಿಗೆ ಗೆದ್ದಲು ಬಿದ್ದು ನಷ್ಟಪಡಿಸುತ್ತದೆ. ಇರುವೆಗಳು ಮನೆಗಳಲ್ಲಿ ಪೀಡೆಗಳು. ಬೆಳೆಗಳಿಗೆ ಬೀಳುವುದು ಕಡಿಮೆ. ಸಣ್ಣ ಕೆಂಪಿರುವೆಗಳು ಬದನೆ ಕಬ್ಬು ಇತ್ಯಾದಿ ಸಸಿಗಳ ಬುಡವನ್ನು ಕಚ್ಚಿ ಸ್ವಲ್ಪ ನಷ್ಟಪಡಿಸುತ್ತವೆ. ಅವು ಸಸ್ಯ ಹೇನು, ಶಲ್ಕಕೀಟ, ಬೂಷ್ಟು ತಿಗಣೆ, ಮುಂತಾದ ಸಿಹಿ ಅಂಟನ್ನು ವಿಸರ್ಜಿಸುವ ತಿಗಣೆಗಳಂಥ ರಸವನ್ನು ಹೀರುವ ಕೀಟಗಳನ್ನು ಹರಡುತ್ತವೆ. ಕೆಂಜಿಗವಂತೂ ಹಣ್ಣಿನ ಮರಗಳು, ಕಾಫಿ ಗಿಡಗಳ ಮೇಲಿದ್ದು ರಸಹೀರುವ ಕೀಟಗಳನ್ನು ಹರಡುವುದಲ್ಲದೆ ಕೆಲಸಗಾರರಿಗೂ ಉಪದ್ರವಕಾರಿಗಳಾಗುತ್ತವೆ. ಗೊದ್ದಗಳು ಸಸ್ಯಗಳ ಬುಡಗಳಲ್ಲಿ ಕೊರೆದು ಹತ್ತಿ ಜೋಳ ರಾಗಿ ಮುಂತಾದ ಬೆಳೆಗಳಿಗೆ ಸಸ್ಯಹೇನುಗಳನ್ನು ಹರಡುತ್ತವೆ. ಗೊಬ್ಬರದ ಹುಳುಗಳು ಸಸ್ಯಗಳು ಬೇರುಗಳನ್ನು ತಿಂದು ನಷ್ಟಪಡಿಸುತ್ತವೆ. ಕಾಕಷೇಫರ್ ದುಂಬಿಗಳ ಮರಿಗಳು. ಇವು ಗೊಬ್ಬರದ ಗುಂಡಿ ಮತ್ತು ಭೂಮಿಯೊಳಗಿರುತ್ತವೆ. ಬಣ್ಣದಲ್ಲಿ ಮಾಸಲು ಬಿಳುಪು, ಶರೀರ ಬಗ್ಗಿರುತ್ತದೆ; ದಪ್ಪ, ಮಾಂಸಲ; ಹೊಲಗಳನ್ನು ಉತ್ತಾಗ ಅವನ್ನು ನೇಗಿಲ ಸಾಲಿನಲ್ಲಿ ಆಗಾಗ ಕಾಣಬಹುದು; ಕಾಗೆ, ಮೈನ ಮೊದಲಾದ ಪಕ್ಷಿಗಳು ಅವನ್ನು ತಿನ್ನುತ್ತವೆ. ಗುಲಾಬಿ, ದ್ರಾಕ್ಷಿ, ಕಬ್ಬು, ಹುರುಳಿ, ಕಾಫಿ ಮುಂತಾದ ಹಲವಾರು ಬೆಳೆಗಳಿಗೆ ಇವು ಶತ್ರುಗಳು. ಹಸಿರು ಮೈದಾನಕ್ಕಂತೂ ಇವುಗಳಿಂದ ತೀವ್ರ ನಷ್ಟ. ದುಂಬಿಗಳು ಏಪ್ರಿಲ್, ಮೇ ತಿಂಗಳುಗಳಲ್ಲಿ ಮಳೆ ಬಿದ್ದ ಅನಂತರ ದೀಪದ ಬೆಳಕಿಗೆ ಬರುತ್ತವೆ. ಇವುಗಳ ಹತೋಟಿಕ್ರಮಗಳು ವಿವಿಧ. ಆಳವಾಗಿ ಉಳುವುದು, ಹುತ್ತಗಳನ್ನು ಅಗೆದು ರಾಣಿ ಗೆದ್ದಲನ್ನು ಕೊಲ್ಲುವುದು, ದೀಪದ ಬೆಳಕಿನಲ್ಲಿ ತಾಯಿದುಂಬಿಗಳನ್ನು ಹಿಡಿಯುವುದು ಮೊದಲಾದ ಕ್ರಮಗಳಿಂದ ಉಪಯೋಗ ಉಂಟು.
ದುಂಬಿಗಳು
ಈ ಕೀಟಗಳೂ ಎಲೆಗಳನ್ನು ತಿನ್ನುತ್ತವೆ. ಸಾಮಾನ್ಯವಾದವು ಕಾಕ್‍ಷೇಫರ್‍ಗಳು ಮೂತಿದುಂಬಿಗಳು, ಗುಲಗಂಜಿ ಹುಳುಗಳು, ಬೊಬೆ ದುಂಬಿಗಳು, ಚಿಕ್ಕಟದುಂಬಿಗಳು, ಮಿಲ್ಲೊಸಿರಸ್ ಬಗೆ, ಮೂತಿದುಂಗಿಗಳು, ಜೋಳ, ರಾಗಿ ಶೇಂಗ ಇತ್ಯಾದಿ ಹಲವಾರು ಸಸ್ಯಗಳ ಎಲೆಗಳನ್ನು ತಿನ್ನುತ್ತವೆ. ಇತರ ದುಂಬಿಗಳಲ್ಲಿ ಮುಖ್ಯವಾದವು ತೆಂಗಿನ ರ್ಹೈನಾಸಿರಸ್, ರಿಂಕೊಫೋರಸ್, ಕುಂಬಳದ ಆಲಕೊಫೋರ, ದ್ರಾಕ್ಷಿಯ ಸ್ಕೆಲೆಡೋಂಟ, ಬತ್ತದ ಹಿಸ್ಟ, ಮಾವಿನ ರ್ಹಿಂಕೀನಸ್ ಇತ್ಯಾದಿ, ಈ ಕೀಟಗಳ ಹತೋಟಿಗೆ ಬೆಳೆ ಮತ್ತು ಕೀಟದ ನಡತೆಗಳ ಮೇಲೆ ಹೊಟ್ಟೆ ಪಾಷಾಣವನ್ನು ಎಚ್ಚರಿಕೆಯಿಂದ ಉಪಯೋಗಿಸಬೇಕು.
ಉಲ್ಲೇಖಗಳು
ವರ್ಗ:ಕೃಷಿ ವರ್ಗ:ಕೃಷಿ ಅರ್ಥಶಾಸ್ತ್ರ
ಭೃಗು ಸರೋವರ
ಭೃಗು ಸರೋವರವು ಭಾರತದ ಹಿಮಾಚಲ ಪ್ರದೇಶ ರಾಜ್ಯದ ಕುಲ್ಲು ಜಿಲ್ಲೆಯಲ್ಲಿ ಸುಮಾರು 4300 m ಎತ್ತರದಲ್ಲಿದೆ. ಇದು ರೋಹ್‍ತಾಂಗ್ ಕಣಿವೆಮಾರ್ಗಕ್ಕೆ ಪೂರ್ವದಲ್ಲಿದೆ. ಮನಾಲಿ ಪಟ್ಟಣಕ್ಕೆ ಸಮೀಪದಲ್ಲಿರುವ, ಬಿಸಿನೀರಿನ ಬುಗ್ಗೆಗಳಿಗೆ ಹೆಸರುವಾಸಿಯಾದ ವಶಿಷ್ಠ ದೇವಾಲಯದಿಂದ ಚಾರಣದ ಮೂಲಕ ಇದನ್ನು ತಲುಪಬಹುದು. ಇದಕ್ಕೆ ಮಹರ್ಷಿ ಭೃಗುರ ಹೆಸರಿಡಲಾಗಿದೆ.
ದಂತಕಥೆಯ ಪ್ರಕಾರ ಋಷಿಯು ಸರೋವರದ ಬಳಿ ಧ್ಯಾನ ಮಾಡುತ್ತಿದ್ದರು ಮತ್ತು ಆದ್ದರಿಂದ ಇದನ್ನು ಪವಿತ್ರವೆಂದು ಪರಿಗಣಿಸಲಾಗಿದೆ; ಈ ಕಾರಣದಿಂದಾಗಿ ಸರೋವರವು ಸಂಪೂರ್ಣವಾಗಿ ಹೆಪ್ಪುಗಟ್ಟುವುದಿಲ್ಲ ಎಂದು ಸ್ಥಳೀಯರು ನಂಬುತ್ತಾರೆ. ಈ ಸರೋವರವು ಭಾರತೀಯ ಇತಿಹಾಸದ ಶ್ರೇಷ್ಠ ಸಂತ ಋಷಿ ಭೃಗುಗೆ ಪವಿತ್ರವೆಂದು ಭಾವಿಸಲಾಗಿದೆ. ಇದು ಪ್ರದೇಶದ ವಿವಿಧ ಚಾರಣ ಮಾರ್ಗಗಳಲ್ಲಿ ಬರುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಹಿಮಾಚಲ ಪ್ರದೇಶ ವರ್ಗ:ಸರೋವರಗಳು
ತಾಳಗುಪ್ಪ ರೈಲ್ವೆ ನಿಲ್ದಾಣ
1940ರಲ್ಲಿ  ಮೋಕ್ಷಗುಂಡಂ ವಿಶ್ವೇಶ್ವರಯ್ಯ ನವರು ಮೈಸೂರು ಸಂಸ್ಥಾನದ ದಿವಾನರಾಗಿದ್ದರು. ಶರಾವತಿ ನದಿಯು ದಟ್ಟ ಕಾನನದ ನಡುವೆ 900 ಅಡಿ ಪ್ರಪಾತಕ್ಕೆ ದುಮ್ಮಿಕ್ಕುವ ಗೇರುಸೊಪ್ಪ ಜಲಪಾತ ನೋಡಲು ಜೋಗಕ್ಕೆ ಬಂದಿದ್ದರು. ಜಲಪಾತ ಕಂಡ ಅವರು 'ವಾಟ್ ಎ  ವೇಸ್ಟ್' ಎಂದು ಉದ್ಧರಿಸಿದ್ದರು.
ಶಿವಮೊದ ತುಂಗಾ ನದಿಯಾಚೆ ಕೊನೆಗೊಂಡಿದ್ದ ರೈಲ್ವೆ ಮಾರ್ಗವನ್ನು ತಾಳಗುಪ್ಪದ ವರೆಗೆ ವಿಸ್ತರಿಸುವ ಅರ್ಧ ವೆಚ್ಚ ಸುಮಾರು 3.28 ಲಕ್ಷ ರೂ. ಅನ್ನು ವಿದ್ಯುದ್ಯೋಜನೆಯ ಅಂದಾಜು  ಪಟ್ಟಿಯಲ್ಲಿ ಸೇರಿಸಲಾಯಿತು. 1899ರಲ್ಲಿ ಶಿವಮೊಗ್ಗಕ್ಕೆ ರೈಲು ಬಂದರೂ ಸೇತುವೆ ನಿರ್ಮಾಣಗೊಳ್ಳದ ಕಾರಣ ತುಂಗಾ ನದಿಯ ಆಚೆಗೆ ನಿಲ್ಲುವಂತಾಗಿತ್ತು. ಶರಾವತಿ ಕಾರಣದಿಂದ 1933ರಲ್ಲಿ ಶಿವಮೊಗ್ಗನಗರ, 1938ರಲ್ಲಿ ಸಾಗರ ಜಂಬಗಾರು, 1940ರ ನವೆಂಬರ್ 11ರಂದು ತಾಳಗುಪ್ಪಕ್ಕೆ ರೈಲು ಸಂಚಾರ ಸಾಧ್ಯವಾಯಿತು. ಜೋಗ ಅಭಿವೃದ್ಧಿ ಸಾಧನೆಯೊಂದೇ ಅಲ್ಲದೆ ಈ ಭಾಗದ ಜನರ ಪ್ರಯಾಣ, ವ್ಯಾಪಾರ, ವಹಿವಾಟು, ಶಿಕ್ಷಣ ಕ್ಷೇತ್ರದ ಅಭಿವೃದ್ಧಿ ಪಥವಾಗಿ ಮಲೆನಾಡ. ಚಿತ್ರಣವನ್ನು ಬದಲಾಯಿಸಿದೆ. ಸಮೀಪದ ಸಿದ್ದಾಪುರ, ಸಿರ್ಸಿ, ಹೊನ್ನಾವರ, ರ ಕುಮಟಾ ತಾಲೂಕುಗಳ ಜನರ ರಾಜ್ಯ ರಾಜಧಾನಿ ದ ಸಂಪರ್ಕದ ಕೊಂಡಿಯಾಗಿ ಕಾರ್ಯನಿರ್ವಹಿಸಿದೆ.
ಇಡೀ ಕಟ್ಟಡವನ್ನು ಸುರ್ಕಿ ಗಾರೆಯಲ್ಲಿ ಕಟ್ಟಲಾಗಿದೆ. ಇತ್ತೀಚೆಗೆ ರೈಲ್ವೆ ನಿಲ್ದಾಣದ ವಿಸ್ತರಣೆ ನಡೆದಿದ್ದರೂ ಮೂಲ ಕಟ್ಟಡವನ್ನು ಮೂಲ ಸ್ವರೂಪದಲ್ಲಿಯೇ ಉಳಿಸಿ, ಎಡ-ಬಲದಲ್ಲಿ ಹೊಸ ಕಟ್ಟಡ ಕಟ್ಟಲಾಗಿದೆ.
ಗಣ್ಯಾತಿಗಣ್ಯರ ಭೇಟಿ : ವಿದ್ಯುದೋಜನೆಯ ಶಂಕುಸ್ಥಾಪನೆಗೆ 1939ರ ಫೆಬ್ರವರಿ 5ರಂದು ಜೋಗಕ್ಕೆ ಆಗಮಿಸಿದ ಅಂದಿನ ಮಹಾರಾಜ ಶ್ರೀಕೃಷ್ಣ ರಾಜೇಂದ್ರ ಒಡೆಯರ್ ಸಾಗರದವರೆಗೆ ರೈಲಿನಲ್ಲಿ ಪ್ರಯಾಣಿಸಿದ್ದರೆ, ನಂತರ 1948 ಫೆಬ್ರವರಿ 21ರಂದು ಮಹಾತ್ಮಾ ಗಾಂಧಿ ವಿದ್ಯುದಾಗರವನ್ನು ರಾಷ್ಟ್ರಕ್ಕೆ ಸಮರ್ಪಿಸಿದ ಜಯಚಾಮರಾಜೇಂದ್ರ ಒಡೆಯರ್ ವಿಶೇಷ ರೈಲು ಬೋಗಿಯಲ್ಲಿ ತಾಳಗುಪ್ಪ ನಿಲ್ದಾಣಕ್ಕೆ ಬಂದಿಳಿದಿದ್ದರು. 1964ರಲ್ಲಿ ಶರಾವತಿ ಜಲ ವಿದ್ಯುದಾಗರವನ್ನು ರಾಷ್ಟ್ರಕ್ಕೆ ಸಮರ್ಪಿಸಿದ ಅಂದಿನ ಪ್ರಧಾನಿ ಲಾಲ್ ಬಹದ್ದೂರ ಶಾಸ್ತ್ರಿ, ಅಮೆರಿಕದ ರಾಯ್ ಭಾರಿ ಚೆಸ್ಟರ್ ಬೌಲರೊಡನೆ ಈ ನಿಲ್ದಾಣದಲ್ಲಿಳಿದು ತೆರೆದ ಕಾರಿನಲ್ಲಿ ಜೋಗಕ್ಕೆ ತೆರಳಿದ್ದರು. ದೇಶದ ಪ್ರಧಾನ ಮಂತ್ರಿಗಳಾಗಿದ್ದ ಜವಾಹರಲಾಲ್ ನೆಹರು, ಕುವೈತ್ ಅರಸ, ಮೊದಲಾದ ದೇಶ ವಿದೇಶದ ಗಣ್ಯಾತಿಗಣ್ಯರು ಈ ನಿಲ್ದಾಣದಲ್ಲಿಳಿದು ವಿಶ್ವವಿಖ್ಯಾತ ಜೋಗ ಜಲಪಾತ ಹಾಗೂ ವಿದ್ಯುದ್ಯೋಜನೆ ವೀಕ್ಷಿಸಿದ್ದಾರೆ.
ಉಳಿವಿಗಾಗಿ ನಡೆದಿತ್ತು ಹೋರಾಟ
ಮೀಟರ್ ಗೇಜಿನಿಂದ ಬ್ಯಾಡ್ ಗೇಜ್ ಪರಿವರ್ತನೆಯ ಅವಧಿ ಯಲ್ಲಿ ಸುಮಾರು 17 ವರ್ಷಗಳಷ್ಟು ಸುದೀರ್ಘ ಕಾಲ ತಾಳಗುಪ್ಪರೈಲ್ವೆ ಮಾರ್ಗ ನಿರ್ಲಕ್ಷ್ಯಕ್ಕೆ ಳಗಾಯಿತು. 1994ರಲ್ಲಿ ಬೀರೂರಿನಿಂದ ತಾಳಗುಪ್ಪದವರೆಗಿನ ಮಾರ್ಗ ಪರಿವರ್ತನೆಗಾಗಿ 432 ಕೋಟ ರೂ.ವೆಚ್ಚದ ಯೋಜನೆ ರೂಪುಗೊಂಡಿದ್ದರೂ ಬ್ರಾಡ್ ಗೇಜ್ ಕಾಮಗಾರಿ ಶಿವಮೊಗ್ಗದವರೆಗೆ ನಡೆದು ಉಳಿದ ಮಾರ್ಗ ಮೀಟರ್ ಗೇಜಿನಲ್ಲಿ ಉಳಿಯಿತು. 10 ವರ್ಷ ಎರಡು ಬೋಗಿಗಳ ರೈಲು ಬಸ್ ಶಿವಮೊಗ್ಗ-ತಾಳಗುಪ್ಪಮಧ್ಯೆ ಸಂಚರಿಸಿದರೂ ನಂತರ ಆದಾಯ ಕುಂಠಿತದ ನೆಪದಲ್ಲಿ ನಿಲ್ಲಿಸಲಾಯಿತ 1996-97ರ ರೈಲ್ವೆ ಬಜೆಟ್ಟಿನಲ್ಲಿ ತಾಳಗುಪ್ಪದವರೆಗಿನ ರೈಲ್ವೆ ಮಾರ್ಗ ಪ್ರಸ್ತಾಪವಾಗಿ, ರೈಲ್ವೆ ಕಾಮಗಾರಿ ನಕ್ಷೆಯಲ್ಲಿ ಗುರುತಿಸಿದ್ದರೂ ಕೆಲಸ ನಡೆಯಲಿಲ್ಲ. ಈ ಹಿನ್ನೆಲೆಯಲ್ಲಿ ಈ ರೈಲ್ವೆ ಮಾರ್ಗದ ಉಳಿವಿಗಾಗಿ ಮ್ಯಾಗ್ನೆಸೆ ಪ್ರಶಸ್ತಿ ಪುರಸ್ಕೃತ ಕೆ.ವಿ.ಸುಬ್ಬಣ್ಣ, ನಾ.ಡಿಸೋಜ, ಬಿ.ಆರ್. ಜಯಂತ್ ಮೊದಲಾದ ಗಣ್ಯರು ಸಮಿತಿ ರಚಿಸಿಕೊಂಡು ಹೋರಾಟ ನಡೆಸಿದ್ದರು. 2012ರಲ್ಲಿ ರಾಜ್ಯ ಸರಕಾರ ಮ್ಯಾಚಿಂಗ್ ಗ್ಯಾಂಟ್ ನೀಡಿದ್ದರಿಂದ ಮರೀಚಿಕೆಯಾಗಿದ್ದ ತಾಳಗುಪ್ಪ ರೈಲ್ವೆ ಮಾರ್ಗ ಸಾಕಾರಗೊಂಡಿತು.
ಗೌರವ್ ಖನ್ನಾ
ಗೌರವ್ ಖನ್ನಾ ಒಬ್ಬ ಭಾರತೀಯ ಟಿವಿ ನಟ ಹಾಗು ರೂಪದರ್ಶಿಯಾಗಿದ್ದಾರೆ. ಟಿವಿ ಧಾರಾವಾಹಿಗಳಾದ ಕುಂಕುಮ್, ಲವ್ ನೇ ಮಿಲಾ ದಿ ಜೋಡಿ, ಮತ್ತು ಯೆಹ್ ಪ್ಯಾರ್ ನಾ ಹೋಗಾ ಕಮ್ ನಲ್ಲಿಯ ಪಾತ್ರಗಳಿಗೆ ಪ್ರಸಿದ್ಧಿ ಹೊಂದಿದ್ದಾರೆ.
ವೃತ್ತಿ ಜೀವನ
ಗೌರವ್ ಖನ್ನಾ ತಮ್ಮ ವೃತ್ತಿ ಜೀವನವನ್ನು ಟಿವಿ ಜಾಹೀರಾತುಗಳ ಮೂಲಕ ಪ್ರಾರಂಭಿಸಿದರು. ಆದರೆ ಇವರಿಗೆ ಹೆಸರು ತಂದುಕೊಟ್ಟಿದ್ದು ಸ್ಟಾರ್ ಇಂಡಿಯಾ ವಾಹಿನಿಯ ಸುಪ್ರಸಿದ್ಧ ಕುಂಕುಮ್  ಧಾರಾವಾಹಿಯಲ್ಲಿನ ಶರ್ಮನ್ ವಾಧ್ವಾ ಪಾತ್ರ. ರುಹಾನ್ ಓಬೆರಾಯ್ ಆಗಿ ನಟಿಸಿದ ಮೇರೀ ಡೋಲೀ ತೇರೇ ಆಂಗನಾ, ಇವರು ನಾಯಕರಾಗಿ ನಟಿಸಿದ ಮೊದಲ ಧಾರಾವಾಹಿಯಾಗಿದೆ.
ಉಲ್ಲೇಖಗಳು
<References/>
ವರ್ಗ:ಸಿನಿಮಾ ತಾರೆಗಳು
ಪಿಎಸ್‌ಎಲ್‌ವಿ–ಸಿ40
ಪಿಎಸ್‌ಎಲ್‌ವಿ–ಸಿ40 (ಕಾರ್ಟೊಸ್ಯಾಟ್–2’ ಸರಣಿ ಉಪಗ್ರಹವೆಂದು ಸಹ ಕರೆಯಲ್ಪಡುತ್ತದೆ) ಇದು XL ಸಂರಚನೆಯಲ್ಲಿ ಭಾರತೀಯ ಪೋಲಾರ್ ಸ್ಯಾಟಲೈಟ್ ಲಾಂಚ್ ವೆಹಿಕಲ್ (ಪಿಎಸ್ಎಲ್ವಿ) ಕಾರ್ಯಕ್ರಮದ 42 ನೇ ಮಿಷನ್ ಆಗಿತ್ತುಪಿಎಸ್ಎಲ್ವಿ- C40 ಸೂರ್ಯನ ಸಮಕಾಲಿಕ ಕಕ್ಷೆಗಳಲ್ಲಿ 31 ಉಪಗ್ರಹಗಳನ್ನು ಯಶಸ್ವಿಯಾಗಿ ಸತೀಶ್ ಧವನ್ ಬಾಹ್ಯಾಕಾಶ ಕೇಂದ್ರದಿಂದ ನಡೆಸಿತು ಮತ್ತು ನಿಯೋಜಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ಬಾಹ್ಯಾಕಾಶ ನೌಕೆಗಳು
ಹೊಸ ಟಿಹರಿ
thumb|ಟಿಹರಿ ಅಣೆಕಟ್ಟಿನ ಸರೋವರದ ವಿಸ್ತೃತ ದರ್ಶನ
ಹೊಸ ಟಿಹರಿ ಭಾರತದ ಉತ್ತರಾಖಂಡ ರಾಜ್ಯದ ತೆಹ್ರಿ ಗಡ್ವಾಲ್ ಜಿಲ್ಲೆಯಲ್ಲಿರುವ ಒಂದು ನಗರ ಮತ್ತು ಪುರಸಭಾ ಮಂಡಲಿಯಾಗಿದೆ. ಇದು ತೆಹ್ರಿ ಗರ್ವಾಲ್ ಜಿಲ್ಲೆಯ ಆಡಳಿತ ಪೀಠವಾಗಿದೆ. thumb| ಭಾಗೀರಥಿ ನದಿಗೆ ಅಡ್ಡಲಾಗಿರುವ ಟಿಹರಿ ಅಣೆಕಟ್ಟು ಸೃಷ್ಟಿಸಿದ ಸರೋವರ